11+1 Ιδέες για πρωινό για βρέφη, νήπια και παιδιά - Little Hands BLW\nLittle Hands BLW > Blog > Πρωινό > Muffins > 11+1 Ιδέες για πρωινό για βρέφη, νήπια και παιδιά\nΤο πρωινό είναι από τα πιο βασικά γεύματα της ημέρας! Όλοι το γνωρίζουν αυτό! Αυτό όμως που γνωρίζουν λίγοι, αλλά το ξέρουν πολύ καλά οι μαμάδες είναι το πόσο σπαζοκεφαλιά μπορεί να είναι το τι πρωινό θα προσφέρουμε κάθε μέρα στα μικρά μας! Θέλουμε να είναι πλούσιο, πλήρες, χορταστικό, υγιεινό, νόστιμο, κάποιες φορές γρήγορο ενώ να είναι και ιδανικό για όλη την οικογένεια! Ενώ συνήθως το πρωινό περιστρέφεται γύρω από το αυγό (αλλά για εσένα που δεν δίνεις αυγό;) … Και κάπου εκεί το μυαλό κολλάει….\nΘέλουμε τα παιδιά μας (αλλά κι εμείς) να ξεκινάνε τη μέρα μας καθημερινά με ποικιλία στο πρωινό μας. Αλλά είναι τόσο δύσκολο να μην πέφτουμε σε (πρωινή) ρουτίνα! Το γνωρίζω πολύ καλά όλο αυτό, το παθαίνω κι εγώ συχνά!\nΚαι ύστερα είναι και το άλλο… Με τα παιδιά που δεν θέλουν να τρώνε το πρωί τι κάνουμε; Ή με εκείνα που θέλουν κάθε μέρα μόνο δημητριακά και το αυγό ούτε να το δουν; Τι γίνεται τότε;\nΤότε θα μπαίνετε εδώ για λίγη έμπνευση! Γιατί εδώ σας έχω μερικές ιδέες (με ή χωρίς αυγό) για να να φτιάξετε ένα διαφορετικό, νόστιμο, υγιεινό και πλήρες πρωινό για το μωρό σας που ακολουθεί τη μέθοδο baby led weaning ή για το μεγαλύτερο παιδάκι σας ή ακόμα και για εσάς! Και δεν σας κρύβω ότι πολλές φορές αναζητώ κι εγώ την έμπνευση στα ίδια μου τα post στο Instagram. Όταν κολλήσω και δεν μπορώ να σκεφτώ τι να φτιάξω ΚΑΙ σήμερα απλά κάνω scroll και ως εκ θαύματος η έμπνευση επιστρέφει!!\nΑλλά έχω και άλλον έναν τρόπο για να μην ξεμένω από ιδέες και ενώ τον έχω εφαρμόσει μέχρι τώρα μόνο για το μεσημεριανό φαγητό νομίζω πώς ήρθε η στιγμή να το εφαρμόσω και για το πρωινό. Σε ένα μικρό χαρτάκι, στο ψυγείο, έχω γραμμένες διάφορες ιδέες για φαγητά και όταν δεν μπορώ να σκεφτώ τι να φτιάξω ανατρέχω εκεί, το κοιτάζω και μέσα σε 10 δευτερόλεπτα το πρόβλημα μου έχει λυθεί! Αυτό το μικρό χαρτάκι δεν με έχει απογοητεύσει ποτέ!!! Γι’ αυτό γράφοντας αυτές τις γραμμές σκέφτηκα να φτιάξω μία αντίστοιχη λίστα και για το πρωινό και να τη μοιραστώ μαζί σας ώστε να την εκτυπώσετε και να έχετε εύκολη πρόσβαση σε ιδέες όποτε το χρειαστείτε. Τη λίστα θα τη βρείτε στο τέλος του άρθρου για να την κατεβάσετε.\nΓιατί αυτές οι προτάσεις για blw πρωινό και πρωινό για όλους\nΕίναι γρήγορα για τα “τρεχάτα” πρωινά μας ή μπορούμε να τα φτιάξουμε από το προηγούμενο βράδυ.\nΕίναι υγιεινά, νόστιμα, θρεπτικά και πολύχρωμα! Κάποιες φορές και χαρούμενα!\nΕίναι ιδανικά από 6 μηνών, διαμορφώνοντας, φυσικά, την ποσότητα ανάλογα με την ηλικία.\nΙδέες χωρίς αυγό\n1.Γιαούρτι Ανακατέψτε γιαούρτι με ταχίνι ή φυστικοβούτυρο, φρούτα, δημητριακά χωρίς ζάχαρη (εγώ χρησιμοποιώ ποπ από δίκοκκο σιτάρι, αμάρανθου ή κινόας και τα μικρά χεράκια τα λατρεύουν), σπόρια (chia, παπαρουνόσπορο, λιναρόσπορο από 6 μηνών ή ηλιόσπορο και κολοκυθόσπορο για μεγαλύτερες ηλικίες και θα έχετε ένα πλήρες πρωινό. Προτιμήστε πρόβειο ή κατσικίσιο γιαούρτι και αποφύγετε τα επιδόρπια γιαουρτιού.\n2. Μπάρες δημητριακών τις οποίες μπορείτε να ετοιμάσετε από το Σαββατοκύριακο για να έχετε πρωινό για όλη την εβδομάδα το οποίο θα συνοδεύσετε με φρούτα και κάποιο γιαούρτι. Σας προτείνω να δοκιμάσετε μπάρες με χουρμάδες, μπάρες καρότου, μπάρες με χαρούπι.\n3. Overnight oats Το πρωινό αποβραδίς είναι η καλύτερη λύση για εκείνα τα πρωινά που δεν υπάρχει χρόνος ούτε για τα βασικά, ενώ είναι ένα θρεπτικό πρωινό! Μπορείτε να το φτιάξετε με γάλα ή γιαούρτι, φυσικά βρώμη, κανέλα ή κουρκουμά, φυστικοβούτυρο και μέλι ή σιρόπι σφενδάμου. Το θετικό για το συγκεκριμένο πρωινό είναι ότι είναι παχύρευστο κάτι που το καθιστά εύκολο στην κατανάλωση με κουτάλι ακόμα και από 6 μήνων. Μέχρι να ανέβει το αντίστοιχο άρθρο για το πώς να το φτιάξετε βρείτε τις συνταγές και τις οδηγίες στα posts μου στο Instagram για πρωινό αποβραδίς με κουρκουμά εδώ, για overnight oats με φυστικοβούτυρο εδώ και για τη συνταγή με γιαούρτι εδώ.\n4. Smoothies Είναι ένας υπέροχος τρόπος για να προσφέρετε φρούτα ή λαχανικά στα μικρά σας, ενώ επιπλέον μπορεί να περιέχει πρωτεΐνη και τα λιπαρά που χρειάζονται για να ξεκινήσει η μέρα τους. Μπορείτε απλά να ανακατέψετε στο μπλέντερ 1/2 παγωμένη μπανάνα, 1/2 κούπα φρούτα ή λαχανικά (μήλο, μούρα, αβοκάντο, σπανάκι, καρότο κλπ), 1/3 της κούπας βρώμη και 1 κ.σ. ταχίνι ή βούτυρο ξηρών καρπών και chia. Ή μπορείτε να φτιάξετε ένα γρήγορο smoothie γιαουρτιού με 1/2 κούπα γιαουρτιού και 1/2 κούπα μύρτιλλα, φράουλες, μπανάνα ή όποιο άλλο φρούτο σας αρέσει! Μπορείτε να το προσφέρετε σε ποτήρι με καλαμάκι ή στο πιάτο όπως και εμάς και να το φάνε με το κουτάλι (σε αυτή την περίπτωση προσπαθήστε να το κάνετε πιο παχύρευστο.\nΙδέες με αυγό\n5. Ομελέτα στο φούρνο ή στο τηγάνι Η ομελέτα αποτελεί πάντα ένα από τα ιδανικότερα πρωινά. Η ομελέτα είναι από τα αγαπημένα μου γιατί μπορώ να βάλω ότι υπάρχει στο ψυγείο από λαχανικά ενώ σχεδόν πάντα προσθέτω πάπρικα γλυκιά και κουρκουμά. Στο φούρνο μπορείτε να την ετοιμάσετε από το προηγούμενο βράδυ και είναι έτοιμη σε 20 λεπτά. Προσθέστε σπανάκι, φρέσκο κρεμμυδάκι, πράσο, ντοματίνια, σπαράγγια ή ακόμα και πουρέ κολοκύθας.\n6. Muffins/ Κέικ Από τις πιο εύκολες λύσεις αφού τα ετοιμάζουμε από το Σαββατοκύριακό Δοκιμάστε να φτιάξετε muffins μπανάνας με χαρούπι, κέικ καρότου, banana bread, γλυκά muffins με παντζάρι ή αλμυρά με παντζάρι και φέτα, φρουτένια muffins με μπανάνα, μήλο κι αβοκάντο ή αλμυρό κέικ κολοκύθας.\n7. Ρολάκι αυγού Ξέρατε ότι το ρολάκι αυγού μπορεί να γίνει και αλμυρό και γλυκό; Και σίγουρα είναι ένας διαφορετικός τρόπος για να βάλουμε το αυγό στο πρωινό μας. Στην αλμυρή εκδοχή βάλτε αβοκάντο, φρέσκο κρεμμυδάκι, ρίγανη και ντοματίνια ενώ για τη γλυκιά απλώστε φυστικοβούτυρο, βάλτε μία μπανάνα και τυλίξτε. Τόσο απλά! Το egg roll γίνεται πανεύκολα ακολουθώντας τη διαδικασία που φτιάχνετε ομελέτα απλά σε αυτή την εκδοχή θα βάλετε το αυγό σκέτο. Σύντομα θα σας ανεβάσω βίντεο με τις οδηγίες και θα σας το προσθέσω εδώ.\n8. Βάφλες Αλμυρές ή γλυκές σίγουρα οι βάφλες είναι άλλο ένα λατρεμένο πρωινό που μπορείτε να το φτιάξετε με φρούτα ή λαχανικά. Ενώ, μπορείτε να τις ετοιμάσετε από το προηγούμενο βράδυ και το πρωί να έχετε έτοιμο πρωινό. Φτιάξτε τις σε βαφλιέρα ή σε θήκες σιλικόνης και ψήστε τις στο φούρνο. Σας προτείνω να δοκιμάσετε τη συνταγή που λατρεύουν τα μικρά χεράκια και αυτές δεν είναι άλλες από τις βάφλες καρύδας με μπανάνα. Για την αλμυρή εκδοχή μπορείτε να δείτε το σχετικό post στο Instagram εδώ.\n9. Αυγά σκράμπλ Τα scrambled eggs τα αγαπώ γιατί γίνονται τόσο γρήγορα και είναι η καλύτερη λύση για τις μέρες που μπορεί να “μας πλάκωσε το στρώμα” ή που το νηπιάκι μας ξύπνησε πολύ πεινασμένο. Σε ένα τηγάνι βάλτε λίγο ελαιόλαδο ή λάδι καρύδας και ρίξτε τα αυγά σας σκέτα ή με λίγο γάλα. Προσθέστε πάπρικα, πιπέρι και κουρκουμά, σπάστε τα με μία ξύλινη κουτάλα και ανακατεύετε για περίπου 4 λεπτά και έτοιμο το πρωινό.\n10. Pancakes Εύκολο, νόστιμο και συνήθως αγαπημένο πρωινό το οποίο φτιάχνουμε τις Κυριακές. Ωστόσο, μπορείτε να τα έχετε έτοιμα από την προηγούμενη ή ακόμα και στην κατάψυξη και το πρωί να τα ξεπαγώσετε στο φούρνο μικροκυμάτων ή σε ένα τηγανάκι γρήγορα και εύκολα. Προτιμήστε να τα βγάλετε από την κατάψυξη από το προηγούμενο βράδυ, αν ωστόσο το ξεχάσετε ακολουθήστε το γρήγορο τρόπο που σας περιέγραψα πιο πάνω. Εδώ θα βρείτε συγκεντρωμένες όλες τις συνταγές για pancakes. Στη σελίδα μου θα βρείτε συνταγή για pancakes παντζάρι γλυκά ή αλμυρά, pancakes πορτοκάλι χωρίς αυγό, oatmeal pancakes, pancakes σπανάκι, pancakes με γλυκοπατάτα, αλλά και με κολοκύθα-μήλο και κουρκουμά. Ενώ στο Instagram θα βρείτε τα vegan pancakes, τα pancakes κολοκύθας, gluten free pancakes με αλεύρι καρύδας και τα μυρωδάτα ginger pancakes.\n11. Avocado toast Αν είστε λάτρης του αβοκάντο θα ξέρετε ήδη ότι είναι ο απόλυτος συνδυασμός με το αυγό, γευστικά αλλά και από άποψη θρεπτικών συστατικών. Και αν το απολαμβάνετε εσείς στα πρωινά σας γιατί όχι και τα μικρούλια σας; Φτιάξτε αβοκάντο τοστ με τηγανητό αυγό ή με με αυγό σκράμπλ και συνοδέψτε με σπιτικό ψωμάκι.\n+1. Ευφάνταστα τοστάκια Τα παιδιά αγαπάνε τα τοστάκια αλλά δεν είναι και η καλύτερη επιλογή για να το δίνουμε καθημερινά. Την επόμενη φορά λοιπόν που θα σας ζητήσουν τοστάκι προτιμήστε να φτιάξετε ένα διαφορετικό και παιχνιδιάρικο τοστ. Δοκιμάστε να προσφέρετε τοστ από φρούτα όπως τοστάκι μήλου με αμυγδαλοβούτυρο και κανέλα, μίνι τοστάκια μπανάνας με φυστικοβούτυρο και καρύδα ή αλμυρά τοστάκια ομελέτας με αβοκάντο, τυρί και ντοματίνια! Τολμήστε και δεν θα χάσετε… Για πιο αναλυτικές οδηγίες μπορείτε να δείτε το βίντεο μου από την εκπομπή “Καλό μεσημέρι” εδώ.\nΠροσπαθήστε το πρωινό σας να περιέχει πάντα πρωτεΐνη (αυγά, καρύδια, σπόρους) , καλά λιπαρά (πχ αβοκάντο, ξηροί καρποί), υδατάνθρακες (βρώμη) και φρούτα και λαχανικά (προτιμήστε εποχής) eat the rainbow που λένε και οι Άγγλοι!\nΔοκιμάστε να προσφέρετε ποικιλία τροφίμων και επιλέξτε ένα πιάτο με χωρίσματα για το πρωινό σας, ώστε να δώσετε επιλογές στα μικρά σας. Τα δικά μας αγαπημένα είναι η αλεπού από μπαμπού και το απλό μπαμπού πιάτο με χωρίσματα τα οποία έχουν βεντούζα και είναι ιδανικά για χρήση από 6 μηνών.\nΑκόμα και αν πιστεύετε ότι δεν πιάνουν τα χέρια σας φτιάξτε ένα παιχνιδιάρικο πιάτο που σίγουρα θα ενθουσιάσει τους απαιτητικούς μας πελάτες, οι οποίοι δεν θα δουν τις “ατέλειες” που ενοχλούν εμάς. Φτιάξτε ένα λουλούδι από βραστό αυγό ή ένα εύκολο δέντρο από σπανακοπανκέικ. Ή απλά δώστε τους να επιλέξουμε με ποιο κουπατ θα ήθελαν να κόψουν τα τρόφιμα που θα μπουν στο πιάτο τους.\nΚαθίστε παρέα να φάτε το πρωινό σας. Το πρωινό είναι μια καλή ευκαιρία να ξεκινήσετε τη μέρα σας. Δώστε χρόνο στον εαυτό σας και φάτε μαζί με τα παιδιά σας, εφόσον αυτό είναι εφικτό.\nΜη διστάσετε να συνδυάσετε υλικά.\nΓια τα πιο επιλεκτικά παιδιά προσπαθήστε να καθιερώσετε ένα τακτικό πρωινό στο πιάτο τους, το οποίο ωστόσο θα βρίσκεται ανάμεσα στην ποικιλία τροφών που θέλετε να προσφέρετε. Τα νήπια αγαπούν τη ρουτίνα κι έτσι θα είναι πιο διατεθειμένα να φάνε για παράδειγμα φρούτα αν δίπλα ξέρουν ότι θα βρουν το αγαπημένο τους γιαούρτι. Κάνοντας αυτό μειώνονται οι αποφάσεις που έχουν να πάρουν και αυξάνονται οι πιθανότητες να φάνε και κάτι άλλο.\nΈχετε πάντα κάτι έτοιμο από την προηγούμενη (έχετε λαχανικά ή φτιάξτε την ομελέτα) και απλά πχ κόψτε τα φρούτα το πρωί, με αυτό τον τρόπο θα έχετε πολύ πιο γρήγορα το πρωινό σας χωρίς άγχος.\nΕύχομαι να βρήκατε λίγη έμπνευση για τα πρωινά σας. Μην ξεχάσετε να εκτυπώσετε τη λίστα “βοηθό” που ετοίμασα για εσάς και να τη χρησιμοποιήσετε την επόμενη φορά που δεν θα έχετε ιδέα τι να ετοιμάσετε για το πρωινό σας γεύμα.\nΚατεβάστε δωρεάν και εκτυπώστε τη λίστα με όλες τις Ιδέες για Πρωινά σε μορφή pdfΛήψη\nΑκολουθήστε με στο Instagram @littlehands_blw για να βλέπετε καθημερινά σε story το πρωινό μας και να παίρνετε ιδέες.\nTags: Pancakes Smoothies Βάφλες Γιαούρτι Έμπνευση Ομελέτα Πρωινό\nEleni Katsouli 2 Απριλίου 2020\nΠροηγούμενο Άρθρο Υγιεινή πίτσα από κουνουπίδι\nΕπόμενο Άρθρο Γιατί δεν τρώει το παιδί μου και πως να το διαχειριστώ;\n2 Σεπτεμβρίου 2021 στις 15:54\nΈναν τέτοιο θησαυρό και για βραδινό να μας κάνεις και λύσαμε το πρόβλημα μας!!!\n5 Σεπτεμβρίου 2021 στις 10:20\nΤο έχω ήδη στο μυαλό μου ωστόσο συνήθως για βραδινό προσφέρω ότι και το μεσημέρι.\n21 Φεβρουαρίου 2021 στις 01:33\nΜολις σε ανακαλυψα!!! Χρυσαφι εισαι! Ευχαριστώ!\n21 Φεβρουαρίου 2021 στις 22:30\n<3 Καλώς ήρθατε!\n2 Απριλίου 2020 στις 20:53\nΚαταπληκτικά όλα, δημιουργικές συνταγές, πεντανόστιμες και δίνεις τόσες επιλογές για να πειραματιστούν οι νέες μαμάδες. Σε ευχαριστώ για το άρθρο! Πάει για εκτύπωση και ψυγείο!!!\n11 Απριλίου 2020 στις 22:37\nΧαίρομαι που σου άρεσε! Ελπίζω να βοηθήσει!\n10 Αυγούστου 2020 στις 13:58\nΦεύγουμε διακοπές και οργανώνω το menu για το δρόμο βάση των ιδεών σου!\nΣου στέλνουμε τα φιλιά μας ❤\nΝα περάσετε τέλεια!!! Ευχαριστώ πολύ για αυτό το σχόλιο! 🙂


The Zocalo: Διαφήμιση-απολογία ΥΠΕΧΩΔΕ στο "FAQ"\nΜόλις πήρα στα χέρια μου το τελευταίο τεύχος του "FAQ" και διαπίστωσα πόσο αστείοι είναι οι συμβουλάτορες του κ. Σουφλιά στο ΥΠΕΧΩΔΕ. Δεν φτάνει που έχουμε γίνει ρόμπα διεθνώς με τα καμώματα του Υπουργού, τώρα κάνουν και ξεδιάντροπη πολιτική διαφήμιση με τα χρήματα του Υπουργείου.\nΟ τεράστιος τίτλος τα λέει όλα - όχι για το συγκεκριμένο θέμα, αλλά για το πόσο είναι το IQ των Ελλήνων σύμφωνα με τα τζίνια του ΥΠΕΧΩΔΕ, που άρχισαν να το παίζουν ειδικοί στο promotion και στο marketing (λες και πουλάνε πατάτες).\nΣτην αρχή βέβαια λέει τις γνωστές αρλούμπες για την πολύ καλή συμπεριφορά της μικρής Ελλαδίτσας μας και το πόσο λίγο ρυπαίνουμε τον πλανήτη σε σχέση με τους κακούς Αμερικανούς, Ρώσους, Κινέζους, Ινδούς. Διαβάστε, όμως, προσεκτικά τα σημεία που επισημαίνω με κόκκινο.\nΣτο πρώτο (αριστερά) λέει ότι ο επικεφαλής της ομάδας του Αστεροσκοπείου Αθηνών ουσιαστικά έκανε κακώς που είπε την αλήθεια στην ΕΕ, ότι δηλαδή η χώρα μας δεν διαθέτει "επαρκές" (δηλ. αξιόπιστο) σύστημα καταγραφής ρύπων. Λες και έπρεπε ντε και καλά να το κάνει γαργάρα γιατί εμείς οι ελληναράδες ξέρουμε καλύτερα (είπαμε, είμαστε απόγονοι των "Ελ" που θα σώσουν τον πλανήτη το 2012). Δεξιά, στο δεύτερο κύκλο, το ΥΠΕΧΩΔΕ, δηλαδή το Υπουργείο ΟΛΩΝ των πολιτών και όχι μόνο αυτών που ψήφισαν ΝΔ στις εκλογές, λέει κατά λέξη "Επί των ημερών μας..." και λίγο παρακάτω "Το 2004 παραλάβαμε...". Μα καλά, αν δεν κάνω λάθος, το ΥΠΕΧΩΔΕ υπάρχει εδώ και δεκαετίες. Η θέση του Υπουργού επίσης. ΤΙ ΘΑ ΠΕΙ ΡΕ ΛΑΜΟΓΙΑ "ΠΑΡΑΛΑΒΑΜΕ το 2004..." και "ΕΠΙ ΤΩΝ ΗΜΕΡΩΝ ΜΑΣ...";;; Μπας και νομίζετε ότι η θέσεις που έχετε σαν ανήκουν δικαιωματικά ή ότι το κράτος ιδρύθηκε την ημέρα που γίνατε σύμβουλοι; Μπας και νομίζετε ότι πρέπει να απολογείστε κομματικά και να πληρώνεστε εθνικά;\nΗ παραπάνω διαφήμιση ήρθε μάλλον ετεροχρονισμένα, δηλαδή 8 μήνες μετά τις εθνικές εκλογές. Αν είχε και σήμα της ΝΔ από κάτω θα ήταν μια χαρά για τον κ. Σουφλιά, μόνο που τότε θα έπρεπε να πληρώσει την καταχώρηση το κόμμα. Εφόσον από κάτω γράφει μόνο "ΥΠΕΧΩΔΕ", τότε είναι ντροπή και αίσχος σε αυτόν που συνέταξε το κείμενο, προσβάλλει τη νοημοσύνη των πολιτών και αποτελεί κατασπατάληση δημόσιου χρήματος. Τελεία και παύλα.\nΠαρεμπιπτόντως, ας βγάλουν μια νέα δισέλιδη διαφήμιση ή κανένα πολύχρωμο "ενημερωτικό" φυλλάδιο, να χωράει δηλαδή πολύ πράμα, και να αναφέρουν μέσα τίποτα πιο συγκεκριμένο, όπως για παράδειγμα:\n- Γιατί δεν ακούστηκαν οι προειδοποιήσεις του επιτρόπου της ΕΕ για το περιβάλλον κ. Δήμα, ο οποίος ήδη από τον περασμένο Νοέμβριο είχε χτυπήσει καμπανάκι για το συγκεκριμένο θέμα; Μήπως επειδή αυτές οι ηλίθιες και παντελώς άχρηστες ανακοινώσεις απευθύνονται μόνο στον κάφρο Έλληνα ψηφοφόρο;\n- Γιατί η Ελλάδα έχει καταδικαστεί για ένα σκασμό παραβάσεις κανονισμών για το περιβάλλον από την ΕΕ, αλλά εξακολουθεί να κάνει τον κουτοπόνηρο γείτονα; Να πούμε για τον Ασωπό; Για την μηδενική ανοικοδόμηση των καμμένων οικισμών στην Πελλοπόνησο, για τα οποία έχουμε ήδη εισπράξει οικονομική ενίσχυση από την ΕΕ; Μήπως για την Πάρνηθα; Για τις άδειες χωματερών σε προστατευόμενες περιοχές Natura;\n- Κάτι που λεγόταν "εθνικό κτηματολόγιο" υπάρχει ακόμα; Μπορεί κάποιος να μας εξηγήσει ακριβώς τον λόγο που μετατράπηκε από (ανύπαρκτο) γεωγραφικό σύστημα πληροφοριών (GIS) σε απλό αρχείο καταχώρησης δηλώσεων Ε9 και τίτλων ιδιοκτησίας; Μήπως για να μην αναγκαστούμε να επιστρέψουμε πίσω τα χρήματα στην ΕΕ που εισπράξαμε ως χώρα την εποχή των οργίων του κ. Λαλιώτη;\n- Αυτό το κουφό περί "πράσινης πυρηνικής ενέργειας" που ξέφυγε από τον Υπουργό, ήταν και αυτό έμπνευση των συμβούλων του ή δική του; Μήπως δεν θυμούνται τι είχε γίνει την δεκαετία του '80 ή είναι απλώς ερασιτέχνες και ανεπαρκείς; Ας ανοίξουν κανένα βιβλίο να ξεστραβωθούνε γιατί οι εκτιμήσεις τους για ενεργειακή πολιτική δεν κάνουν ούτε για το Πάμε Στοίχημα.\n- Με το ΕΣΠΑ και το νέο χείμαρρο από ευρώ που θα εισρεύσει στην Ελλάδα από την ΕΕ, όλοι στο ΥΠΕΧΩΔΕ φαίνεται να τρίβουν τα χέρια τους. Αλλά στο site του ΕΣΠΑ (Υπουργείο Οικονομικών) υπάρχει μια τελείως βλακώδης "ανακοίνωση νομικής μορφής", σαν και αυτές που βάζει η εταιρία που το έφτιαξε για να προστατευτεί έναντι του ιδιοκτήτη-πελάτη, η οποία ούτε λίγο ούτε πολύ λέει ότι μην πιστεύετε και πολύ όσα γράφονται εδώ μέσα. Το συγκεκριμένο θέμα αποκάλυψε το metablogging.gr, ρίξτε μια ματιά και θαυμάστε. Υπάρχει περίπτωση και το ΥΠΕΧΩΔΕ να αναλάβει την υλοποίηση έργων του ΕΣΠΑ, αλλά να αποποιηθεί πάσα ευθύνη για την ποιότητά τους; Μου θυμίζει κάτι αυτό, να δεις πως λεγότανε, σι-φορ-άι (C4I) νομίζω... Αλήθεια, στις επιδοτήσεις της ΕΕ συμπεριλαμβάνονται και οι 15-20 διαφημίσεις στην τηλεόραση σε prime-time;\n- Κάτι είχα ακούσει παλιά (πάλι επί Λαλιώτη), ότι λέει το γνωστό "σπατόσημο" το πληρώναμε για να φτιαχτεί το νέο μας αεροδρόμιο στα Σπάτα. Τελικά, όχι μόνο το φτιάξανε Γερμανοί, αλλά εμείς συνεχίζουμε να πληρώνουμε το "σπατόσημο". Μήπως στο ΥΠΕΧΩΔΕ σκέφτονται να κατασκευάσουν εκεί και τίποτα άλλο, ας πούμε την πρώτη ελληνική βάση διαπλανητικών ταξιδιών Γη-Σελήνη;\n- Αλήθεια, με τον Ασωπό τι γίνεται; Με τα παράνομα λατομεία στην Ανατ. Αττική τι γίνεται; Με την ανοικοδόμηση στην Πελλοπόνησο και την αναδάσωση των καμμένων περιοχών τι γίνεται; Μήπως περιμένουμε τον Βούδα να έρθει να μας πει τι πρέπει να γίνει;\n- Γιατί πληρώνουμε διόδια στην εθνική οδό Αθηνών-Πάτρας και Αθηνών-Λαμίας; Είναι κάτι σαν την αμοιβή του βαρκάρη που πέρναγε απέναντι τους πεθαμένους στον Άδη; Και καλά, φτιάχτηκε και μια Αττική οδός. Γιατί έπρεπε να γίνει με ανάδοχη εταιρία και τώρα κάποιοι πληρώνουν μισό μηνιάτικο για να πηγαίνουν κάθε μέρα στη δουλειά τους; Μήπως, λέω μήπως, αυτό λέγεται νταβατζιλίκι; Από ότι ξέρω, τους "εθνικούς πόρους" και στα συνταγματικά δικαιώματα συμπεριλαμβάνεται και η ελεύθερη μετακίνηση των πολιτών. Μήπως ξαφνικά νοικιάσαμε τη χώρα και δεν το ξέρουμε;\nΕπειδή είμαι ΣΙΓΟΥΡΟΣ ότι παρόμοιες διαφημίσεις του ΥΠΕΧΩΔΕ θα εμφανιστούν και στις κυριακάτικες εφημερίδες σε 2-3 ημέρες, παρακαλώ θερμά όποιος τις εντοπίσει να με ενημερώσει - έχουν συναισθηματική αξία για μένα...\nPosted by Jaga at 11:50 μ.μ.\nLabels: Λαλιώτης, Σουφλιάς, ΥΠΕΧΩΔΕ, FAQ, ZCL::Environment, ZCL::Politics\nΕυτυχώς που κάποιοι διαβάζουν και όσα κυκλοφορούν στο Internet, γιατί από τα ΜΜΕ δεν αναφέρθηκε τίποτα για το θέμα. Η διαφήμιση του ΥΠΕΧΩΔΕ εξετάζεται σε επίκαιρη ερώτηση στη Βουλή, τη Δευτέρα 19 Μαΐου:\nΤης Δευτέρας 19 Μαϊου 2008 ώρα 18.00’\nΑ. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (’Αρθρο 130 παρ.4 Καν. Βουλής)\n4.- Η με αριθμό 901/13-5-2008 Επίκαιρη Ερώτηση του Βουλευτή του Συνασπισμού Ριζοσπαστικής Αριστεράς κ. Μιχαήλ Παπαγιαννάκη προς τον Υπουργό Περιβάλλοντος, Χωροταξίας και Δημοσίων Έργων, σχετικά με καταχώρηση στον τύπο διαφήμισης του Υπουργείου και την επάρκεια του συστήματος καταγραφής των εκπομπών αερίων θερμοκηπίου στη Χώρα μας κ.λπ...\n16 Μαΐου 2008 - 3:40 μ.μ.


Μήπως πρέπει να θεσπισθεί η θανατική ποινή; « ΑΒΕΡΩΦ\n« Νίκος Κοτζιάς – Η Ντροπή της Ελλάδος.\n4 Οκτωβρίου 1919 – » Η Απελευθέρωση της Ξάνθης από τον Ελληνικό στρατό» »\nΜήπως πρέπει να θεσπισθεί η θανατική ποινή;\nPosted by Μέλια στο 3 Οκτωβρίου, 2018\nΝα σημειώσουμε ότι το θύμα δεν μπορούσε να κάνει ότι κοιμάται\nΜήπως πρέπει να επανέλθει η θανατική ποινή για κτήνη όπως ο ληστής που επιτέθηκε στη δημοσιογράφο του ΣΚΑΪ Κάτια Νιάκαρη; Mήπως αντί τους πεπετζίδικους νόμους των πάσης φύσεως Παρασκευόπουλων να βρούμε τρόπο ως κοινωνία και κράτος να αντισταθούμε σε κάτι κτήνη σαν τον ληστή που μπούκαρε στο σπίτι της δηοσιογράφου;\nΔύο τρεις τέτοιοι εάν είχαν εκτελεστεί σε ζωντανή μετάδοση οι επόμενοι θα το σκεφτόντουσαν σοβαρά. Καλά θα κάνουν οι πεπετζήδες Συριζαίοι να αυστηροποιήσουν τους νόμους πριν εκτοξευθεί η Χρυσή Αυγή δια χειρός Παρασκευόπουλων. Να σημειώσουμε ότι το θύμα δεν μπορούσε να κάνει ότι κοιμάται όπως μας προτρέπουν οι οξυδερκείς βουλευτές και υπουργοί του Σύριζα-οι οποίοι διαθέτουν προσωπική φρουρά από ένα στρατό με καρακώλια.\nΣυγκλονίζει η εξομολόγηση της δημοσιογράφου του ΣΚΑΪ Κάτιας Νιάκαρη η οποία έπεσε θύμα ληστείας το βράδυ της Δευτέρας μέσα στο ίδιο της το σπίτι στην Γλυφάδα, την ώρα που έβαζε για ύπνο των μόλις 2 ετών γιο της.\nΗ 27χρονη δημοσιογράφος μιλώντας στον ΣΚΑΪ είπε ότι ποτέ δεν φανταζόταν πόσο σοκαριστικό και δύσκολο μπορεί να είναι όλο αυτό, τονίζοντας ότι δεν έχει ακόμα συνέλθει από το τραγικό περιστατικό που της συνέβη.\nΟ άγνωστος άνδρας που διέπραξε την ληστεία εισέβαλε στο σπίτι της και της επιτέθηκε, χτυπώντας την στο πρόσωπο με ένα βαρύ αντικείμενο και στη συνέχεια την έδεσε με ένα σεντόνι, την φίμωσε με μονωτική ταινία και την άφησε αιμόφυρτη στο δάπεδο, μπροστά στα μάτια του γιου της.\n«Το παιδί ήταν από την πρώτη στιγμή δίπλα μου και τα είδε όλα. Όταν γύρισα λίγο μετά τις εννιά στο σπίτι πήγα να κοιμίσω των 25 μηνών γιο μου, όταν άκουσα ένα δυνατό θόρυβο από την πόρτα του σπιτιού. Είδα ένα άντρα με γάντια, μαύρα ρούχα και full face στο πρόσωπο να εισβάλλει στο σπίτι. Με χτύπησε με ένα βαρύ αντικείμενο στο κεφάλι, όπου και έχω ένα αιμάτωμα και ζαλίστηκα, χωρίς να χάσω τις αισθήσεις μου», ανέφερε η 27χρονη.\nΣυμπλήρωσε ότι ο ληστής της ζήτησε χρήματα αλλά εκείνη δεν είχε να του δώσει και έτσι κατέληξε να την χτυπήσει μπροστά στα μάτια του παιδιού της και να την αφήσει αιμόφυρτη στο σπίτι της.\nThis entry was posted on 3 Οκτωβρίου, 2018 στις 10:01 μμ\tand is filed under Αντιπροπαγάνδα, Αναδημοσιεύσεις, Κοινωνια, ΜΕΛΙΑ. Με ετικέτα: Bασίλης Μπόνιος, Εγκληματικότητα, Κάτια Νιάκαρη, νόμος Παρασκευόπουλου, kourdistoportocali. You can follow any responses to this entry through the RSS 2.0 feed. You can leave a response, ή trackback from your own site.


Γιατί ο Κυριάκος κρατάει χαμηλά την μπάλα με τη Μέρκελ - Marketnews.gr\nΔείγμα το ότι οι δύο άνδρες σηκώνονταν και τα έλεγαν ανά καιρούς κατά μόνας, μακριά από το τραπέζι με τους συμβούλους και τους συνεργάτες τους.\nΗ Άνγκελα Μέρκελ όμως είναι άλλη ιστορία και έχει ζόρια. Η γερμανική οικονομία αρχίζει και μπαίνει σε υφεσιακή πορεία, ενώ και η ίδια είναι αντιμέτωπη με ένα ανώμαλο πολιτικό τέλος. Οι Χριστιανοδημοκράτες δέχθηκαν ράπισμα στις ευρωεκλογές του Μαίου, υποχωρώντας περαιτέρω, ενώ έπονται οι τοπικές εκλογές σε Βραδεμβούργου, Σαξωνία και Θουριγγία, όπου το κόμμα της θα δυσκολευτεί.\nΗ Καγκελάριος δεν είναι στα καλύτερά της συνεπώς. Και, παρά τα θετικά δημοσιεύματα των γερμανικών ΜΜΕ για την ταχύτητα του Κυριάκου Μητσοτάκη ως προς τη λήψη αποφάσεων κ.ο.κ., το αίτημα για μείωση των πλεονασμάτων δεν «γράφει» καλά στο Βερολίνο. Δεν σημαίνει ότι η υπόθεση έχει τελειώσει, τουναντίον. Άλλη η Ελλάδα του 2012 και του 2014 και άλλη αυτή του 2019 και η πρώτη που το ξέρει καλά είναι η Μέρκελ.\nΕπειδή, όμως, η λεπτομερειακή και πάντα άρτια προετοιμασμένη Καγκελάριος είναι περίπτωση ειδικού χειρισμού, ο Κυριάκος Μητσοτάκης κρατά την μπάλα χαμηλά και αποφεύγει να προκαταλάβει δημοσίως πράγματα, προκειμένου να μην προκαλέσει αρνητικά τετελεσμένα. Άλλωστε, το ταμείο γίνεται στο τέλος.


«Το κόκκινο ποτάμι» – Τι θα δούμε στα επόμενα επεισόδια | Pontos News\n11 Οκτώβριος 2019, 15:56 - Τελευταία Ενημέρωση: 11 Οκτώβριος 2019, 12:46\nΠρεμιέρα έκανε την Κυριακή 6 Οκτωβρίου η νέα σειρά του Open TV «Το κόκκινο ποτάμι», σημειώνοντας μεγάλη επιτυχία. Πρόκειται για μια τηλεοπτική παραγωγή κινηματογραφικών προδιαγραφών, στην οποία συμμετέχει ένα πολυπληθές και καταξιωμένο καστ ηθοποιών. Με σκηνοθέτη τον Μανούσο Μανουσάκη, η Γενοκτονία των Ελλήνων του Πόντου ζωντανεύει στις τηλεοπτικές μας οθόνες.\nΣτο επόμενο επεισόδιο δύο νέοι χαρακτήρες εισβάλλουν στη σειρά και παίζουν καταλυτικό ρόλο στις εξελίξεις. Ο λόγος για τον Μπαζίλ Ζαχάρωφ και την αρραβωνιαστικιά του Θέμη, τη Βασιλική.\nΌλη η Αμισός (Σαμψούντα) υποδέχεται τον Μίλτο και τον μακεδονομάχο Θέμη. Στη σκιά του φανατικού Οσμάν, ο Παυλίδης στήνει πανηγύρι για τους γιους του. Τόσο ο ίδιος όσο και η γυναίκα του Ευγενία είναι ευτυχείς με την προοπτική του γάμου του Μίλτου με την Ιφιγένεια. Ο Θέμης ξαναβρίσκει την αρραβωνιαστικιά του, τη Βασιλική. Στην Κωνσταντινούπολη καταφθάνει από το Παρίσι ο Μπαζίλ Ζαχάρωφ, φίλος του Νικολαΐδη, τραπεζίτης και έμπορος όπλων. Την ίδια στιγμή ο Μίλτος έχει πάρει το καράβι της επιστροφής για την Κωνσταντινούπολη και την αγκαλιά της Ιφιγένειας.\nΟ Μίλτος επιστρέφει με λαχτάρα στο σπίτι της Ιφιγένειας. Γνωρίζει τον Ζαχάρωφ και τον εντυπωσιάζει με την ευφυΐα και την οξύνοιά του. Η Ιφιγένεια ονειρεύεται το κοινό τους μέλλον. Ο Μίλτος τής υπόσχεται μια ευτυχισμένη ζωή. Ο Ζαχάρωφ όμως του προτείνει να τον ακολουθήσει στο Παρίσι, να γίνει εκεί το δεξί του χέρι. Ο Μίλτος ενθουσιάζεται, αλλά η Ιφιγένεια αντιδρά. Ο Μίλτος πιστεύει ότι είναι σπουδαία ευκαιρία και για τους δυο τους, και ο γάμος αναβάλλεται.\nΤο κόκκινο ποτάμι, Μανούσος Μανουσάκης, Γενοκτονία των Ποντίων, Χάρης Τσιρκινίδης


US TV: Not For Me: Shit My Dad Says & Hellcats\nNot For Me: Shit My Dad Says & Hellcats\nΤην παραμικρή σχέση δεν έχουν οι δύο σειρές, αλλά είναι οι δύο πιλότοι που ξεκίνησα να βλέπω και δεν κατάφερα καν να τους φτάσω ως το τέλος (ή το έκανα με ff) και που δε σκοπεύω να δω δεύτερο επεισόδιο. Το μεν Shit παίρνει ατάκες που στο twitter φαίνονταν αστείες και χώνει άτσαλα και άτεχνα μέσα ένα καρα-κλισέ sitcom σκηνικό ακυρώνοντας την αιχμή τους, το δε Hellcats προσπαθεί να σε κάνει να αισθανθείς με ένα πιο-trashy-πεθαίνεις set-up πέφτοντας στη μία κοινοτοπία μετά την άλλη, για να μη σχολιάσω πόσο τραγικά αδιάφορη είναι η πρωταγωνίστρια.\nΠοιος από τους φετινούς πιλότους σας κούρασε πιο πολύ και (μέχρι να γράψω πιο αναλυτικά για τους 2-3 που με εντυπωσίασαν, ιδίως το φανταστικό Lone Star, αλλά και το Nikita) ποιος σας άρεσε περισσότερο;\nκι άλλα hellcats, pilots, shit\nHellboy 9:37 μ.μ., Σεπτεμβρίου 26, 2010\nShit my Dad Says = Shit.\nLone Star - Δεν εντυπωσιάστηκα.\nUndercovers - Αδιάφορο.\nHellcats - Μέτριο. Για συγκεκριμένο κοινό. Η πρωταγωνίστρια μια χαρά όμως.\nRunning Wilde - Καλό.\nNikita - Καλό.\nThe Event - Μέτριο\nHawaii 5-0 - Αξιοπρεπές\nBoardwalk Empire - Πολύ καλό.\nbauer24 9:41 μ.μ., Σεπτεμβρίου 26, 2010\n1. Lone Star δεν πρόκειται να δω όσο καλό κι αν είναι (δεν το αμφισβητώ) γιατί απλά δεν με τραβά η υπόθεση 1 άντρας-2 γυναίκες... Το έχουμε δει άπειρες φορές τόσο στον κινηματογράφο όσο και στην τηλεόραση...\n2. Η πρεμιέρα της Nikita μου άρεσε και δεν το περίμενα και το καλό είναι πως το 2ο επεισόδιο ήταν ακόμα καλύτερο!!!\n3. Boardwalk Εmpire: Δεν έχω να προσθέσω κάτι απ'όσα ήδη ειπώθηκαν στα σχόλια της ανάρτησής του (δυστυχώς το ίδιο ισχύει και για το Event).\nCotsos 9:49 μ.μ., Σεπτεμβρίου 26, 2010\nΕίδα το Outlaw. Βλέπω ήδη το Good Wife και δεν έχω ανάγκη για άλλο δικηγορίστικο procedural.\nΦοβερά κλισέ χαρακτήρες-παίξιμο.\nΔεν γίνεται όμως να αλλάξουν ντετέκτιβ?\nΝα φέρουν στο Wife την stunning Carly Pope και να πάρει μπούλο στο Outlaw η αχώνευτη Ινδή-πώς-τη-λένε.\nNikita αν γράψεις θα τα πω εκεί.\nUndercovers έτσι κι έτσι. Θέλω να δω πόση θα είναι η αναλογία χιούμορ-δράσης και στη συνέχεια.\nRunning Wilde είχε τις στιγμές του. Και σε αυτό θα περιμένω μερικά επεισόδια.\nΆλλο καινούριο δεν είδα. (για το Event ταπαμε)\nΑνώνυμος 9:51 μ.μ., Σεπτεμβρίου 26, 2010\nΤο Hellcats είχε όντως πολύ μέτριο πιλότο αλλά τα άλλα δυο που έχει δείξει μέχρι στιγμής ήταν πολύ καλύτερα.\nΑνώνυμος 10:18 μ.μ., Σεπτεμβρίου 26, 2010\nTο lone star έπαιξε τρια τραγουδια mumford and sons. Καλος λογος να το δεις :p\nΣοβαρά όμως. Καλός πιλότος. Και Palicki. Σοβαρά.\nDarkcity 10:23 μ.μ., Σεπτεμβρίου 26, 2010\nΧαβάη 5-0: Σκότ Κάαν, Ντάνιελ Ντάε Κιμ να μιλά αγγλικά με προφορά χειρότερη απ' ότι στο Angel 10 χρόνια πριν (παίζει να τα ξέχασε τόσα χρόνια στο Lost), Γκρέις Πάρκ με μπικίνι, Τζέιμς Μάρστερς ως γκεστ, πόσο πιο fun να ζητήσει κανείς;\nHellcats: συμφωνώ μαζί σου. Αξίζει μια σύγκριση μεταξύ CW και ABC Family για κάποιες σειρές τους που μοιάζουν μεταξύ τους: Hellcats vs Make it or break it, 90210 vs Greek, Gossip Girl vs Pretty Little Liars, ακόμη και Smallville vs Kyle XY (παλαιότερα). Το σκορ για μένα γράφει 0-4.\nGlee: δεν είναι πιλότος, αλλά ήθελα να το σχολιάσω, γιατί ήταν πολύ κακό. Χωρίς ατάκες από Σου Σιλβέστερ και Μπρίτανι, κακή ανάπτυξη χαρακτήρων, άσχημες φράντζες και τη Ρέιτσελ να ξεσπά σε άλλο ένα τραγούδι του Μπροντγουέι στο τέλος (έλεος όμως), μαλλον θα το σταματήσω για τα Χριστούγεννα ή το καλοκαίρι (βλέπεται καλύτερα με τη μία).\nRaising Hope: συμπαθητικό αλλά όχι όσο το My Name Is Earl. Εκείνο είχε την "υπόθεση-της-εβδομάδας". Εδώ τι θα βλέπουμε;\nNikita + Undercovers, αν τα ένωναν; Ίσως θα έκαναν ένα πολύ καλό σόου. Τώρα δεν ξέρω αν θα τα παρακολουθήσω, εφόσον "χρωστάω" στον εαυτό μου να δω και το Alias. Πάντως η στρατολόγηση της Lyndsy Fonseca στο Nikita μου θύμισε Dollhouse!\nmoody 10:55 μ.μ., Σεπτεμβρίου 26, 2010\nTo ενδιαφέρον στο "Lone star" είναι ότι ο πρωταγωνιστής ζει (εξαιτίας του πατέρα του) μια ζωή που δεν τον εκφράζει και βιώνει 'εντονη εσωτερική σύγκρουση. Δύσκολο θέμα έχουν διαλέξει εκεί στη Fox, αλλά αναμένω τα επόμενα επεισόδια να δω πως θα το προχωρήσουν/.\nThan Blu 11:07 μ.μ., Σεπτεμβρίου 26, 2010\nΤο Hellcats καταφερα να το φτάσω στο δευτερο επεισοδιο. Το τριτο επαιζε χωρις εμενα στο δωματιο. Το Shit my dad says το εκλεισα στο πρώτο δεκάλεπτο.\nΕνδιαφέρον ηταν το Lone star.\nstrategic80 11:48 μ.μ., Σεπτεμβρίου 26, 2010\nI so agree για το Shit My Dad Says! Παρασύρθηκα από το twitter αλλά (μετά λύπης) μου δε θα του δώκω 2nd chance. Πάμε γι' άλλα. Sorry Mr. Shatner..\nδημητρης 11:57 μ.μ., Σεπτεμβρίου 26, 2010\nhawaii five-o ανελπιστα συμπαθητικο\nhelcats απιθανα κακο\nglee 3.1 ευφυεστατη αρχη αδιαφορη συνεχεια ελπιδοφορος νεος ρολος [κοουτς μπιστ]\nειναι το nikita οντως καλο;[σαπραις]\nWaios 12:30 π.μ., Σεπτεμβρίου 27, 2010\nΠέστα βρε darkus,πέστα αγόρι μου για τον μακράν καλύτερο πιλότο της φετινής σεζόν,αυτόν του Lone Star!Και αυτή η σειρά,που έχει τον καλύτερο πιλότο,όχι μόνο κινδυνεύει να κοπεί λόγω χαμηλής τηλεθέασης ,αλλά φτάνει και τον δημιουργό της,τον Kyle Killen,στο σημείο να εκπληπαρεί (εμμέσως πλην σαφώς) για τηλεθεατές μέσω του blog του.Φοβερή σκηνοθεσία,εκπληκτικός James Wolf,καλοί διάλογοι,μοντάζ και δε συμαζεύεται.Τρεις φορές τον έχω δει ως τώρα και θέλω και άλλο.\nΌσο για τον πιλότο του΄''Chase'' του ΝΒC?Με πήρε για να τον δω μία ολόκληρη μέρα...Ε ,τί να σχολιάσεις από κει και πέρα;\nNeverlandean 1:59 π.μ., Σεπτεμβρίου 27, 2010\nΛίγη αγάπη για το Hellcats από εμένα. Καλά τα Tremes και τα Boardwalk Empires αλλά θέλω και κάτι σαπουνοειδές. Και οι PLLiars αρχίζουν το χειμώνα...\nΤο Gossip Girl... uhm... αν γίνει regular η Katie μπορεί κάτι να σαλέψει στο βάλτο. Η αγαπημένη σου Jenny επιστρέφει στο δεύτερο μισό της σεζόν, aren't you glad? :P\nTom 2:24 π.μ., Σεπτεμβρίου 27, 2010\nLone Star: Μέτριο και μάλλον δε θα το ξαναδώ, γιατί 99% θα ακυρωθεί και θα μείνει ατελές.\nΤhe Event: Πολύ μπερδεμένο και υπερβολικά μυστήριο. Θα του δώσω 2η ευκαιρία, ελπίζοντας να μην καταντήσει σαν το Lost.\nHellcats: Σαχλή και κοινότυπη πλοκή, βαρετό καστ, εκτός απο Aly Michalka, αλλά δεν είναι αρκετή να με κρατήσει.\nNikita: Αρκετά καλό, η Maggie Q είναι φοβερή.\nMy Generation: Μια κακογυρισμένη βλακεία, δεν άντεξα ούτε 10 λεπτά.\nBoardwalk Empire + Shit My Dad Says: Δε μου κάνουν κέφι να τα δω.\nLost Girl: Καναδέζικη σειρά που δε βλέπω να αναφέρει κανείς, τη βρήκα αρκετά καλή!\nΓενικότερα είμαι απογοητευμένος από τις νέες σειρές.\nTrue story teller 2:50 π.μ., Σεπτεμβρίου 27, 2010\nHellcats: Τοσο απελπιστικα κλισε και τοσο αντιπαθητικη φατσα η πρωταγωνιστρια. Ωστοσο δεν με ενοχλησε ιδιαιτερα και τα χορευτικα ειναι σουπερ ντουπερ.\nMy generation:Ακομα μεγαλυτερο κλισε αλλα επειδη ειμαι χαζορομαντικη και μου αρεσουν οι ιστοριες "πως ημουν και πως εγινα" μαλλον θα το βλεπω.\nRaising hope: Meeeeeeeeeeeeeeeeeeeh.\nBoardwalk Εmpire: Ποσο πιο καλο?\nCowboy...girl 10:20 π.μ., Σεπτεμβρίου 27, 2010\n@Tom: και εγώ για το Lost Girl πήγαινα να γράψω, είναι πολύ καλή σειρά.\nTo Lone Star δεν μου πολυάρεσε, μου φαίνεται μία από τα ίδια, δεν καταλαβαίνω την "ηθική" κρίση που περνάει ο ήρωας και τελικά τις παντρεύεται κ τις δύο!\nTerriers: πολύ καλό, το καλύτερο που έχουμε δει μέχρι τώρα σε αυτή τη σαιζόν. Είναι πρωτότυπο παρότι η συνταγή του είναι 200 ετών!\nRunnng Wilde: Είναι η έκπληξη για μένα, έγραφαν όλοι τόσα αρνητικά που παραλίγο να μη το δω. Πιστεύω πως θα γίνει ακόμη καλύτερο. Μαζί με το terriers είναι τα καλύτερά μου.\nBoardwalk Empire: No go για μένα. Αν δεν ήταν τόσο καλή παραγωγή και με τόσο buzz δεν θα είχα δει ούτε το 1ο επεισόδιο.\nghost writer 12:23 μ.μ., Σεπτεμβρίου 27, 2010\nΚόβονται από την πρώτη βδομάδα: Hawai 5-0 (ευχάριστο αλλά τίποτα ιδιαίτερο), Event (δεν μπορώ άλλες συζητήσεις όπου όλοι φαίνεται να ξέρουν για το τι μιλάνε εκτός από εμάς που παρακολουθούμε), Detroit X-X-X (παρά τις μικρές υφολογικές αποκλίσεις, at the end of the day, it’s another cop drama), My generation (ωραίο concept, άθλια εκτέλεση και αντιπαθέστατοι χαρακτήρες)\nΚρατάμε Lone Star (αν το κρατήσει και το FOX…), Running Wilde (οι κριτικές ήταν κακές αλλά, παρόλα αυτά, πέρασα ευχάριστα), Terriers (αγαπημένο ήδη)\nΔεν έχω προλάβει να δω τα Boardwalk Empire / Nikita\nΑνώνυμος 1:36 μ.μ., Σεπτεμβρίου 27, 2010\nto nisi tha einai diladi to kalitero;;;OMG\ndimitris 2:09 μ.μ., Σεπτεμβρίου 27, 2010\nτο lost girl κλέβει το τίτλο της χειρότερης πρωταωνίστριας από το hellcats: θελει κι αλλα επείσόδια για να δειξει χαρακτήρα πάντως (αν εχει τελικα)\nπρος διευθυνση: περιμένουμε με αγωνια τα σχολια για το δεύτερο επεισοδιο του survivor: μετά απο ένα τόσον βαρετό πρώτο, ήρθε το δεύτερο και έβαλε τα πραγματα στη θέση τους: η "φυλή των older" βγάζει τόσο γέλιο όσο δεκα running wild μαζί (τρελά αποτυχημένο πρώτο episode)\ndark tyler 2:26 μ.μ., Σεπτεμβρίου 27, 2010\nSurvivor αναγκαστικά θα πηδήξω ένα επεισόδιο, εδώ που το φτάσαμε. Αλλά in short ναι, πιο διασκεδαστικό από την πρεμιέρα. Είναι όλοι τρελοί, όπως είπε κι ένας φίλος.\ndimitris 3:36 μ.μ., Σεπτεμβρίου 27, 2010\nBored to death:έχω την αίσθηση πως θα ακολουθήσει την τυχη του park & recreation , ελπιδοφορός αν και αγχωμένος πρώτος-γαμάτος δεύτερος (κύκλος)\nJoel 3:52 μ.μ., Σεπτεμβρίου 27, 2010\nLone Star: Το καλύτερο νέο network show με τρέλο breakthrough performance απ τον πρωταγωνιστή κ αναμένομενα αυτό που θα κόπει πρώτο. Κρίμα.\nRaising Hope: Γέλασα όσο γελούσα με τον Earl. δλδ καθόλου.\nMike & Molly: Απλά λυπάμαι την Σουκι των γκίλμορς που αναγκάστηκε να παίξει σ αυτή τη μ@λακία\nHawaii 5-0: Ευχάριστο, βέβαια ως procedural κάποια στιγμή θα το βαρεθώ αλλά μέχρι τότε θα το βλέπω.\nHellcats: Ξεκαρδιστικά ηλίθιο, το νέο μου guilty pleasure.\nNikita: Αξιοπρεπές αλλά γ κάποιο λόγο βαρίεμαι να το συνέχισω.\nThe Event: Same old shit. Κάτι μεγάλο γίνεται αλλά δν σας λέμε, δν σας λέμε. Μέχρι το καλόκαιρι το κόβω να κόβεται αλά flashforward.\nShit my dad says: Τόσο ηλίθιο κ κακόγουστο που δν αξίζει καν να το βρίσεις.\nMy Generation: Το χειρότερο από μια ηλίθια σειρά είναι μια ηλίθια σειρά π νομίζει ότι είναι έξυπνη. Με διαφόρα ότι πιο θλιβερό ξεκίνησε αυτή τη βδομάδα.\nΑνώνυμος 1:24 μ.μ., Σεπτεμβρίου 28, 2010\nre seis i xanthia stn pic m thymizei mia pornostar apo b(r)azzers,naughty america,bangbros k ktl.oxi k trela alla dn m erxetai to onoma tis!\nΤΖΩΤΖΙΟΥ 12:52 μ.μ., Οκτωβρίου 08, 2010\nΤο The Event είχε μετριότατο και κουραστικό πιλότο, μέτριο και ψιλοβαρετό δεύτερο, συμπαθητικό τρίτο. Λόγω του τρίτου επεισοδίου λέω να συνεχίσω να το βλέπω, ως σειρά αντίστοιχη του 24 με δόση μυστηρίου. Άχρωμος πρωταγωνιστής nerd-αλλά-κολυμβηταράς, πολύ ευχάριστη παρουσία η μελαχρινή «κακιά».\nΤο Shit My Dad Says άρχισε και συνέχισε χωρίς να έχει κάτι το ιδιαίτερο. Μάλλον θα μας χάσει.


Γ. Ρουμελιώτης: «Δεν έχουμε να φοβηθούμε τίποτα παρά μόνο τον κακό μας εαυτό» — GRANDSPORT\nΓ. Ρουμελιώτης: «Δεν έχουμε να φοβηθούμε τίποτα παρά μόνο τον κακό μας εαυτό»\nΚώστας Παπαδόπουλος\t 08/04/2022 - 20:08\nΟ Γιάννης Ρουμελιώτης μίλησε στο 𝐆𝐑𝐀𝐍𝐃𝐒𝐏𝐎𝐑𝐓 για την πορεία του Μοχού στο πρωτάθλημα, το ματς με τον Ποσειδώνα και όχι μόνο.\nΟ έμπειρος ποδοσφαιριστής του Μοχού αναφέρθηκε στο κακό ξεκίνημα που έκανε η ομάδα αλλά και το εντυπωσιακό «τελείωμα» της σεζόν στην κανονική διάρκεια του πρωταθλήματος.\nΠαράλληλα ο Γιάννης Ρουμελιώτης ανέφερε ως καλύτερες ομάδες που έχει αντιμετωπίσει τον Ποσειδώνα και τον Κεραυνό, ενώ έστειλε μήνυμα στον κόσμο του Μοχού για τα ματς των play offs.\nΓια την πορεία της ομάδας μέχρι τώρα στο πρωτάθλημα: «Δεν κάναμε και το καλύτερο δυνατό ξεκίνημα αλλά αυτή την στιγμή βρισκόμαστε σε πολύ καλή κατάσταση. Έχουμε δέσει σαν ομάδα και προσπαθούμε να βγάζουμε τον καλύτερο μας εαυτό στο γήπεδο».\nΓια το κρίσιμο παιχνίδι που έρχεται με τον Ποσειδώνα: «Σίγουρα θα είναι ένα δύσκολο παιχνίδι όπως είναι πάντα με τον Ποσειδώνα. Η ομάδα τους διαθέτει έμπειρους παίχτες και καλό προπονητή αλλά εμείς όπως έχουμε δείξει αν είμαστε σοβαροί και βγάλουμε αυτά που δουλεύουμε στην προπόνηση δεν έχουμε να φοβηθούμε τίποτα παρά μόνο τον κακό μας εαυτό».\nΓια το ποια ομάδα θεωρεί δυσκολότερη στο φετινό πρωτάθλημα: «Έχω ξεχωρίσει δύο ομάδες η μία είναι ο Ποσειδώνας και η άλλη ο Κεραυνός, με τον Άρη Μαυρογιαννάκη να κάνει τρομερή δουλειά. Έχουν κάνει τρομερή δουλειά με αυτά τα παιδιά, παίζουν ωραίο ποδόσφαιρο και είναι δύσκολο να τους έχεις αντιμετωπίσεις».\nΈνα μήνυμα στον κόσμο της ομάδας για τα play offs: «Θέλουμε να πούμε ένα μεγάλο ευχαριστώ στον κόσμο μας που είναι δίπλα μας και μας στηρίζει και στα καλά και στα κακά.. Μένουν 10 τελικοί για εμάς και θα δώσουμε το καλύτερο μας εαυτό να τους κάνουμε περήφανους για τον Μοχό και το χωριό».


«Νύχτα των Λύκων» στην Καλαμιά Κοζάνης: Κλειδώθηκαν σε καφενείο οι κάτοικοι του χωριού! | KOZANILIFE.GR\n«Νύχτα των Λύκων» στην Καλαμιά Κοζάνης: Κλειδώθηκαν σε καφενείο οι κάτοικοι του χωριού!\nΑγέλες λύκων, που έχουν κατέβει χαμηλά, κατασπάραξαν σκυλιά και γίδια στην Καλαμιά Κοζάνης. Κάτοικοι και ειδικοί μιλούν στο ethnos.gr\nΜαρία Ριτζαλέου από το ethnos.gr:\n«Είχαμε ένα αδέσποτο σκυλί, που το στειρώσαμε και το φροντίζαμε τρεις οικογένειες. Εδώ και λίγες μέρες ο αγαπημένος Λιάπης έχει εξαφανιστεί και δεν βρήκαμε ούτε κοκαλάκι του. Ένα κοριτσάκι έχασε επίσης το σκυλάκι της, ενώ κτηνοτρόφος μάς είπε ότι λύκοι του έφαγαν δύο γίδια και ένα τσομπανόσκυλο» λέει στο ethnos.gr ο πρόεδρος της τοπικής κοινότητας Καλαμαριάς, Αθανάσιος Πενογλίδης.\nΕυχαριστήριο στο προσωπικό του Μποδοσάκειου – Γενικού Νοσοκομείου Πτολεμαΐδας


Τριγωνέλλα η Ελληνική, το “μαγικό” για τις γυναίκες - Fotini's Beauty Corner\nHome / Press Release / Τριγωνέλλα η Ελληνική, το “μαγικό” για τις γυναίκες\nΤριγωνέλλα η Ελληνική, το “μαγικό” για τις γυναίκες\nΤο σημερινό μας θέμα είναι η Τριγωνέλλα.\nΈνα βότανο με πολλές ευεργετικές ιδιότητες για την υγεία σύμφωνα με πολυάριθμες μελέτες.\nΗ τριγωνέλλα έχει πολλές θεραπευτικές ιδιότητες όπως:\nΜειώνει τη χοληστερίνη, τα λιπίδια και το σάκχαρο του αίματος. Έχει θερμαντικές ιδιότητες, βοηθάει σε περιπτώσεις ανορεξίας και δρα πιθανόν ως αποχρεμπτικό.\nΕπίσης είναι κατάλληλη για vegans.\nΣτη χώρα μας το συναντούμε (ιδιαίτερα σε Κεφαλληνία, Μεσσηνία και Κρήτη) με τις ονομασίες Τήλι, Τηντελίδα, Ντηλιλίνα, Ντοντιλίνα, Στροφύλι, Μοσχοσίταρο, Τσιμένι. Είναι ετήσιο φυτό και το ύψος του κυμαίνεται από 10 έως 50 εκατοστά.\nΕκτός από τις ιατρικές του ιδιότητες, ένα άλλο πλεονέκτημα των σπόρων της τριγωνέλλας είναι ότι μπορείτε να την προμηθευτείτε εύκολα από το evitamins σε διάφορες μορφές για διαφορετικές χρήσεις και ανάγκες.\nΣτο e-shop του evitamins θα μπορέσεις να βρεις και να παραγγείλεις όλες τις απαραίτητες μορφές της Τριγωνέλλας ανάλογα με τις ανάγκες σου!\n16.5.17 / Fotini's Beauty Corner / /


Bloggers ενωμένοι ποτέ νικημένοι!!: Φιλιππίνες; Δε...βαριέσαι(!)\nΕΒΡΕΞΕ και…τρομάξαμε. Κάποιοι απελπίστηκαν. Με το μαγαζί τους βουτηγμένο στο νερό, και είναι η αρχή. Με τον χειμώνα να’ ρχεται πιο «βάρβαρος» στην ανοχύρωτη πόλη και την Πυροσβεστική να μην προλαβαίνει ν’ αδειάσει τα νερά.\nΤΑ ίδια, λοιπόν, «ετήσια» και τακτικά, με τον πολίτη θύμα και θύτη των ακραίων φυσικών φαινομένων κι ας είναι συνήθη και φυσικά. Έτσι τα είπαν και…καθάρισαν «Διοίκηση» και Κράτος με τις Υπηρεσίες και τους ανθρώπους του. Κι απόμεινε ο πολίτης να ξεπλένει τα λασπωμένα κοιτώντας θλιμμένα. Έχει κι αυτός τις προσωπικές του ευθύνες, κουβαλάει τις «αμαρτίες» του με την αδιαφορία (για τα κοινά) να του βαραίνει την πλάτη, αλλά φεύγουμε προσωρινά (θα επανέλθουμε) και ταξιδεύουμε χιλιάδες μίλια μακριά.\nΣΤΙΣ Φιλιππίνες με τα θύματα θαμμένα στα χαλάσματα. Εκεί, η διεθνής βοήθεια (λειψή και με το σταγονόμετρο) φτάνει αργά και καθυστερημένα. Από δρόμους δύσβατους, που μπορούσε να τους κάνει βατούς με την τεχνολογία που διαθέτει και με τη βούληση που δεν έχει. Λες και η Δύση των χορτάτων, της αφθονίας και της καλοπέρασης δεν το γουστάρει να επιβιώσει η (Άπω)Ανατολή της φτώχιας και της δυστυχίας.\nΚΑΙ από «αντανακλαστικά» ΟΗΕ και ενεργοποίηση των τμημάτων του; Καμία 25/αριά εκατομμύρια δολάρια και βλέπουμε. (Όσο το αντίτιμο 4-5 βιντεοκασετών της «38/χρονης» στα χέρια του «Κομιστή», στην Ελλάδα των Ζαχόπουλων).\nΚΑΙ από ΝΑΤΟ; «Δεν είναι δικιά του δουλειά να βοηθάει σε φυσικές καταστροφές». Δουλειά του είναι να προκαλεί ανθρώπινες καταστροφές. Με συνέπεια και ακρίβεια. Με την ακρίβεια των «Σκαντ» (και των «Πάτριοτ» για αντιπερισπασμό), που ξεκινούσαν στην ώρα τους για να σκοτώσουν στην ώρα τους. Με την ακρίβεια (σε δολάρια) των βομβών του να φτάσουν στο Ιράκ, πριν σκάσουν σε κεφάλια αμάχων. Εκεί, δεν υπήρχαν δύσβατοι δρόμοι και καθυστερήσεις, δεν υπήρξε φειδώ στη δαπάνη.\nΚΑΙ πλήρωναν οι λαοί. Εκόντες άκοντες και υποχρεωτικά ενταγμένοι σε παγκόσμιους οργανισμούς και Βορειοατλαντικά Σύμφωνα. Και να θυμίσουμε πως το ΝΑΤΟ (μας) έχει σκοπό τη συνεργασία μεταξύ των χωρών-μελών σε τομείς : στρατιωτικό, πολιτικό, οικονομικό(!), κοινωνικό(!!), μορφωτικό(!!!).\nΑναρτήθηκε από Thanasis στις 10:07 π.μ.


Είστε εδώ: Home / Παράξενη Ζωή / Ελληνική «τσόντα» -Ταινίες και πρωταγωνιστές που... έγραψαν ιστορία\n15 Μαίου 2022 4193 Views\nΤι είναι η «τσόντα»; - Ποια ελληνική ταινία ήταν η πρώτη παγκοσμίως όπου εμφανίστηκαν γυμνοί οι πρωταγωνιστές της; - Οι ερωτικές ταινίες της δεκαετίας του 1950 και του 1960 - Η «έκρηξη» της δεκαετίας του 1970 - Δημοφιλείς ηθοποιοί μας που πρωταγωνίστησαν σε ερωτικές ταινίες\nΟ θάνατος του Κώστα Γκουσγκούνη πριν λίγες μέρες ,έδωσε αφορμή να ασχοληθούν πολλοί με το κινηματογραφικό είδος το οποίο «υπηρέτησε» ο συγκεκριμένος. Βέβαια (σχεδόν) όλα τα αφιερώματα ήταν αποκλειστικά για τον Λαρισαίο ηθοποιό. Θα επιχειρήσουμε σήμερα να κάνουμε ένα γενικότερο αφιέρωμα στον ελληνικό ερωτικό κινηματογράφο (ή στο ελληνικό πορνό) και στις λεγόμενες τσόντες.\nΠώς προέκυψε ο όρος τσόντα;\nΗ λέξη «τσόντα» προέρχεται από τη βενετική zonta που σημαίνει «προσθήκη». Η αρχική της σημασία στα ελληνικά είναι «μικρό συνήθως κομμάτι υφάσματος που ράβεται σε όμοιο ρούχο για να το φαρδύνει ή να το μακρύνει και κατ’ επέκταση οτιδήποτε λειτουργεί ως προσθήκη ή συμπλήρωμα». Η σημασία που θα μας απασχολήσει σήμερα είναι η δεύτερη, σαφώς μεταγενέστερη της πρώτης. Τσόντα σημαίνει «πορνοταινία ή/και σκηνή πορνό που παρεμβαλλόταν σε ταινία με διαφορετικό θέμα». Ποια είναι όμως η σχέση της προσθήκης με την πορνοταινία;\nΑς δούμε τι γράφει ο Βάσος Γεώργας στο μοναδικό στο είδος του βιβλίο του «GREEK EROTICA». Στις αρχές της δεκαετίας του ’70 υπήρχαν στη χώρα μας χούντα και σκληρή λογοκρισία. Σε μερικούς κινηματογράφους, εκτός από την «κατάλληλη» ταινία που προβάλλεται, έχουν φτάσει και «ένθετες» σκηνές πορνό σε ξεχωριστή μπομπίνα που τη φορτώνουν σε ξεχωριστή μηχανή προβολής. Οι επίμαχες σκηνές προβάλλονται αιφνιδιαστικά ανάμεσα στην κανονική ταινία όταν ο μηχανικός προβολής έκρινε ότι δεν υπήρχε κίνδυνος για έφοδο αστυνομικών.\nΗ παρεμβολή αυτή των «άσεμνων» σκηνών τους έδωσε το όνομα τσόντα. Βέβαια η τσόντα είχε μικρή διάρκεια (10’-15’ περίπου) ωστόσο ήταν η ώρα που οι… νυσταγμένοι ως τότε μερακλήδες ξυπνούσαν για τα καλά!\nΣε ορισμένους συνοικιακούς κινηματογράφους ο ταμίας την ώρα που έκοβε τα εισιτήρια ενημέρωνε… τους υπεράνω πάσης υποψίας θεατές ότι «μετά έχει καλό…». Αυτό σήμαινε ότι όταν τελείωνε η προβολή και η αίθουσα άδειαζε, οι μυημένοι παρέμεναν στην αίθουσα με κάποιο πρόσχημα και απολάμβαναν κεκλεισμένων των θυρών, τσόντα.\nΒέβαια όλα αυτά δεν άργησαν να γίνουν γνωστά στην Αστυνομία που με ξαφνικές εφόδους προχωρούσε σε προσαγωγές αιθουσαρχών και μηχανικών προβολής στα κατά τόπους Αστυνομικά Τμήματα. Κάποιες φορές λάθη των τεχνικών προκαλούσαν σοβαρά προβλήματα. Σε κανονικές προβολές με ανυποψίαστο κοινό, μια… παραπεταμένη τσόντα άρχισε να προβάλλεται προκαλώντας χαμό στις αίθουσες. Έτσι σταδιακά οι τσόντες άρχισαν να προβάλλονται σε ορισμένους κινηματογράφους κυρίως γύρω από την Πλατεία Ομονοίας. Κωμικοτραγικό ήταν και το γεγονός συνεργεία αστυνομικών να επιθεωρούν τους κινηματογράφους και να ζωγραφίζουν με χοντρό μαύρο μαρκαδόρο, άτεχνα, τα επίμαχα σημεία των πρωταγωνιστριών των ερωτικών ταινιών, στις φωτογραφίες που υπήρχαν στις εισόδους των κινηματογράφων.\nΗ ιστορία του ελληνικού ερωτικού κινηματογράφου\nΗ πρώτη ελληνική ταινία που τόλμησε να δείξει γυμνούς τους πρωταγωνιστές της ήταν το «Δάφνις και Χλόη» (1931) του Ορέστη Λάσκου, που βασιζόταν στο ομώνυμο ειδύλλιο του Λόγγου που έζησε τον 3ο π.Χ. αιώνα. Πρωταγωνιστές της, βουβής, ταινίας ήταν ο Απόλλων Μαρσύας και η Λούση Ματλή. Όπως ήταν λογικό η ταινία προκάλεσε σάλο, όχι μόνο στην Ελλάδα αλλά διεθνώς. Όταν προβλήθηκε σχεδόν αφορίστηκε με βάση βέβαια την ηθική της εποχής.\nΓια 25 περίπου χρόνια ερωτικές ταινίες και τολμηρές σκηνές απουσίαζαν από τις ελληνικές ταινίες. Από τα μέσα όμως της δεκαετίας του 1950 και ιδιαίτερα τις δεκαετίες του ’60 και του ’70 το σκηνικό άλλαξε. Τη δεκαετία του 1960 με αφορμή (ή και πρόσχημα…) ιστορίες παραστρατημένων κοριτσιών, αμαρτωλές γυναίκες, ζιγκολό κλπ. υπήρχαν σε πολλές ταινίες τολμηρά χορευτικά νούμερα ή και στριπτίζ. Ζέτα Αποστόλου, Γκιζέλα Ντάλι και Νίτσα Μαρούδα ήταν μερικές από τις ηθοποιούς που έκαναν γυμνές εμφανίσεις σε ταινίες. Αναφέρουμε μερικές από αυτές: «Ερωτικά Σκάνδαλα» (1959) (σκηνοθεσία Δημήτρης Αθανασιάδης – σενάριο Γιάννης Δαλιανίδης), «Αμαρτωλά Χέρια» (1963) (σεν.-σκην. Δημήτρης Γαλάτης) όπου ανάμεσα στους πρωταγωνιστές ξεχωρίζει ο Νίκος Ξανθόπουλος, «Το Γυμνό Μοντέλο» (1960), «Τα Μυστικά της Αμαρτωλής Αθήνας» (1966), τολμηρή ταινία του Κώστα Καραγιάννη, «Ο Θάνατος του Αλέξανδρου» (1966) του Δημήτρη Κολλάτου, ενώ ο Βάσος Γεώργας συμπεριλαμβάνει σ’ αυτές και τις «Μικρές Αφροδίτες» (1963) του Νίκου Κούνδουρου, ένα ριμέικ του «Δάφνις και Χλόη» που έκανε μεγάλη εμπορική καριέρα και στο εξωτερικό. Μάλιστα οι New York Times έγραψαν ότι «ξεχειλίζει από ερωτισμό από το πρώτο ως το τελευταίο λεπτό».\nΗ δεκαετία του ’70 θα μπορούσε να χαρακτηριστεί ως η κατ’ εξοχήν δεκαετία του ελληνικού ερωτικού κινηματογράφου. Οι ερωτικές ταινίες (ή ταινίες πορνό) γνώρισαν πολύ μεγάλη επιτυχία και αποδείχτηκαν ιδιαίτερα επικερδείς για τους δημιουργούς τους. Κόστιζαν 150.000-350.000 δραχμές και έκαναν εισπράξεις μέχρι και 2,5 εκατομμύρια δραχμές! Ο μέσος όρος διάρκειας των γυρισμάτων τους ήταν 20 μέρες. Ανάμεσα στις ερωτικές ταινίες ξεχωρίζει το «Κορίτσι και το Άλογο» (1973) σε σκηνοθεσία Βαγγέλη Σερντάρη και σενάριο Γιώργου Ζερβουλάκου. Στην ταινία πρωταγωνιστούν οι: Άννα Φόνσου, Γιάννης Αργύρης, Κώστας Καραγιώργης και Χρήστος Σπυρόπουλος. Η ταινία ήταν ιδιαίτερα εμπορική καθώς «έκοψε» 98.007 εισιτήρια στη χώρα μας ενώ γνώρισε μεγάλη επιτυχία και στο εξωτερικό καθώς έφτασε ως τα νησιά Φίτζι! Η Άννα Φόνσου έκανε ίσως την πλέον εντυπωσιακή της εμφάνιση στη μεγάλη οθόνη.\nΟ μύθος για την εμφάνιση των ηθοποιών μας σε ταινίες πορνό\nΓια πολλά χρόνια υπήρχε η άποψη ότι δημοφιλείς ηθοποιοί μας πρωταγωνίστησαν σε ταινίες πορνό, η βερσιόν των οποίων όμως προοριζόταν για το εξωτερικό. Κάτι τέτοιο όμως πιθανότατα δεν έγινε ποτέ. Τι συνέβη στην πραγματικότητα; Ο Βάσος Γεώργας δίνει την απάντηση στο «Greek Erotica»: «Τις τσόντες τις παράγουν και τις κινηματογραφούν οι διανομείς του εξωτερικού οι οποίοι και τις μοντάρουν κατά το δοκούν, πολλές φορές (σημ: θεωρούμε ότι αυτό γινόταν σχεδόν πάντα) εν αγνοία των συντελεστών, ηθοποιών και σκηνοθετών». Πολλές ερωτικές ελληνικές ταινίες διανέμονται στο εξωτερικό και αφού υποστούν την σχετική επεξεργασία, προβάλλονται στα σινεμά της ομογένειας. Τότε γεννήθηκαν οι θρύλοι για τα πορνό που έχουν γυρίσει δημοφιλείς Ελληνίδες (κυρίως) αλλά και Έλληνες ηθοποιοί που όμως δεν είχαν ιδέα για το τι είχε συμβεί! Περισσότερες λεπτομέρειες δίνει ο Όμηρος Ευστρατιάδης στο βίντεο που βλέπετε και ο οποίος έπεσε θύμα ανάλογων πρακτικών από Γερμανούς στους οποίους πούλησε ταινίες του…\nΠαρά την προσφυγή του στη Δικαιοσύνη δεν κατάφερε τίποτα το ουσιαστικό…\nΓνωστοί σκηνοθέτες όπως ο Ηλίας Μυλωνάκος, ο Ερρίκος Ανδρέου, ο Παύλος Παρασχάκης, ο Στράτος Μαρκίδης κ.ά. είχαν «γυρίσει» ερωτικές ταινίες ενώ σ’ αυτές πρωταγωνίστησαν δημοφιλείς μέχρι σήμερα ηθοποιοί μας. Αναφέρουμε ενδεικτικά: η Κάτια Δανδουλάκη έπαιξε πρωταγωνιστικό ρόλο στην ερωτική περιπέτεια «Λεσβιακός Αύγουστος» (1974), του Ερρίκου Ανδρέου. Η Αιμιλία Υψηλάντη στο ερωτικό δράμα του Γιώργου Ζερβουλάκου «Γυμνοί στο Χιόνι». Ο Νίκος Γαλανός στην ταινία του Όμηρου Ευστρατιάδη «Το Πάθος». Η Μαρία Ιωαννίδου στην ταινία των Δημήτρη Παπακωνσταντή-Μάριου Ρετσίλα «Σεξομανία». Ο αξέχαστος Ανδρέας Μπάρκουλης στην ερωτική περιπέτεια του Γιώργου Ζερβουλάκου «Το Σπίτι στους Βράχους». Ο Λάκης Κομνηνός στην ταινία «Ταγκό 2001» του Κώστα Καραγιάννη. Ο αξέχαστος Φαίδων Γεωργίτσης στην ταινία «Μιρέλλα, η Σάρκα της Ηδονής» του Παύλου Παρασχάκη. Ο Γιάννης Βόγλης στα «Όργια σε Τιμή Ευκαιρίας» του Κώστα Καραγιάννη. Η Κατιάνα Μπαλανίκα στο «Εμπόριο της Αμαρτίας» του Άρη Φωτιάδη. Ο Χρήστος Νομικός (πραγματικό επώνυμο Ζούζουλας) στην «Ερωτική Τελετή» του Όμηρου Ευστρατιάδη. Ο Νίκος Βερλέκης στο «Ανώμαλο Φορτίο» του Κώστα Καραγιάννη κ.ά.\nΞεχωριστή περίπτωση είναι η ταινία «Μικαέλα ο Γλυκός Πειρασμός» (1975) του Ντίμη Δαδήρα στην οποία πρωταγωνιστεί η Μιμή Ντενίση η οποία υπογράφει και το σενάριο. Δεν χρησιμοποιεί όμως το πραγματικό της όνομα αλλά εμφανίζεται με το ψευδώνυμο Ελένη Ντάνου.\nΔεκαετία 1980: Το λυκόφως του ελληνικού πορνό\nΜε τον ερχομό της δεκαετίας του 1980 τα πράγματα άλλαξαν. Οι αστυνομικές έφοδοι περιορίζονται, στα δικαστήρια δεν τιμωρούν τους αιθουσάρχες και πλέον οι θεατές γνωρίζουν πού πηγαίνουν και τι θα παρακολουθήσουν. Οι κινηματογράφοι όπου παίζονται ταινίες πορνό είναι κυρίως ο «Αρίων» στην οδό Αθηνάς, η «Ομόνοια», το «Κοσμοπολίτ», το «Αλάσκα», το «Αβέρωφ» και το «Σταρ». Ανάλογοι κινηματογράφοι υπήρχαν και στη Θεσσαλονίκη. Τη δεκαετία αυτή εκτός από τον Κώστα Γκουσγκούνη και την Τίνα Σπάθη που ήταν «σταρ» από τη δεκαετία του ’70, εμφανίζονται στο προσκήνιο η Λία Χατζή, η «χυμώδης και έκδοτη» (Βάσος Γεώργας) Άντζελα Γιάννου και ο Τέλης Σταλόνε που διαφημίζεται ως «ο κύριος 25 εκατοστά». Το πραγματικό ονοματεπώνυμο του ηθοποιού αυτού είναι Αριστοτέλης Μαυρογόνατος, κατάγεται από την Αιτωλοακαρνανία και εμφανίστηκε αργότερα και σε τηλεοπτικά σίριαλ. Οι ταινίες πορνό πλέον κοστίζουν γύρω στα 3.000.000 δραχμές, ενώ για λόγους οικονομίας η διάρκεια των γυρισμάτων τους περιορίστηκε στις επτά ημέρες. Άφραγκες τουρίστριες συχνά-πυκνά πρωταγωνιστούν, για βιοποριστικούς λόγους, στις ταινίες αυτές. Ωστόσο οι «τσόντες» των έιτις με τα ντουμπλάζ με αστείες χυδαιότητες, τον σαρκασμό της σεξουαλικής πράξης την ώρα που γίνεται κλπ., οδηγούν το είδος στην εξαφάνιση. Άλλωστε και οι τίτλοι πολλές φορές είναι ενδεικτικοί: «Ο Καβαλάρης των Μανεκέν», «Οι Βλάχοι Επιμένουν Ελληνικά», «Ηδονές στο Αιγαίο», «Και το Πρώτο Πινέλο», «Κρουαζιέρα της Ανωμαλίας», «Το… Μικρόφωνο της Αλίκης», «Ναζιάρες Υπηρέτριες», «Το Παλαμάρι του Βαρκάρη», «Το Ρετιρέ της Καβάλας», «Σκύψε Ευλογημένη» (1984) στην οποία να σημειώσουμε ότι δεν συμμετείχε ο Κώστας Γκουσγκούνης, «Φλογερές Ελληνίδες», «Το Ψωνιστήρι της Ομόνοιας» κ.ά.\nΒάσος Γεώργας, «GREEK EROTICA – Εικονογραφημένη Ιστορία του ελληνικού ερωτικού κινηματογράφου 1955-1985», Εκδόσεις ΤΣΑΓΚΑΡΟΥΣΙΑΝΟΣ\nΆγγελος Ρουβάς – Χρήστος Σταθακόπουλος, «ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ», Ελληνικά Γράμματα, 2005\nΣΤΑΘΗΣ ΒΑΛΟΥΚΟΣ, «ΦΙΛΜΟΓΡΑΦΙΑ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 1914-2007», ΕΚΔΟΣΕΙΣ ΑΙΓΟΚΕΡΩΣ\n04 Ιουλίου 2022 με 0 Σχόλια 695 Views


Έρευνα: Η χρήση κάνναβης βελτιώνει τις διαταραχές συμπεριφοράς σε ασθενείς με άνοια - BUSINESS BLOG NEWS\nΜία νέα έρευνα για τη χρήση φαρμακευτικής κάνναβης από ασθενείς με άνοια διεξήγαγε το διακεκριμένο νοσοκομείο Laniado Hospital στο Ισραήλ σε συνεργασία με την Tikun Olam, εταιρεία πρωτοπόρο στην έρευνα και ανάπτυξη προϊόντων φαρμακευτικής κάνναβης παγκοσμίως.\nΗ μελέτη, που πραγματοποιήθηκε από την Dr. Vered Hermush, Διευθύντρια του τμήματος Γηριατρικής του νοσοκομείου Laniado Hospital, σε ασθενείς άνω των 60 ετών που είχαν διαγνωσθεί με άνοια, παρουσιάζει τα οφέλη της κάνναβης και αποδεικνύει ότι η λήψη κάνναβης βελτιώνει σημαντικά τις διαταραχές συμπεριφοράς ασθενών με άνοια.\nΟι διαταραχές συμπεριφοράς είναι συχνό φαινόμενο σε ασθενείς που πάσχουν από άνοια. Οι ασθενείς με άνοια συχνά γίνονται βίαιοι λεκτικά και σωματικά προς αυτούς που τους φροντίζουν αλλά και προς τους εαυτούς τους. Η βίαιη συμπεριφορά των ασθενών χαρακτηρίζεται από σπρωξίματα, βωμολοχίες, φτύσιμο, εξάρσεις κλάματος ή γέλιου, προσπάθειες διαφυγής, ελλειμματικό ύπνο και γενικότερη ανησυχία. Οι διαθέσιμες φαρμακευτικές αγωγές για την αντιμετώπιση των διαταραχών συμπεριφοράς στην άνοια είναι περιορισμένες και αρκετές έχουν σοβαρές παρενέργειες. Πολλές έρευνες στο πεδίο της φαρμακευτικής κάνναβης έχουν δείξει ότι η κάνναβη βοηθά στην ανακούφιση από τον πόνο, την αύξηση της όρεξης και την αίσθηση ηρεμίας.\nΟι ηλικιωμένοι ασθενείς που πάσχουν από άνοια και βιώνουν διαταραχές συμπεριφοράς θα μπορούσαν επίσης να επωφεληθούν από την θεραπεία φαρμακευτικής κάνναβης. Στην τυχαιοποιημένη, διπλά-τυφλή ελεγχόμενη με εικονικό φάρμακο κλινική δοκιμή της Dr. Vered Hermush, η οποία διήρκησε 18 μήνες, συμμετείχαν 64 ασθενείς, άνδρες και γυναίκες με μέσο όρο ηλικίας τα 80 έτη. Οι ασθενείς λάμβαναν υπογλώσσιες σταγόνες σκευάσματος φαρμακευτικής κάνναβης, προερχόμενο από υβριδικό στέλεχος κάνναβης Avidekel της Εταιρίας Tikun Olam, 3 φορές την ημέρα (πρωί, μεσημέρι, βράδυ) με απόσταση τουλάχιστον 4 ωρών μεταξύ των δόσεων.\nΤο έλαιο κάνναβης που χορηγήθηκε περιέχει Δ9-Τετρα-ϋδροκανναβινόλη (Δ9-THC) και Κανναβιδιόλη (CBD) σε αναλογία 1:20 και σε συγκέντρωση 30% CBD και 1,5% Δ9- THC. Κάθε σταγόνα του σκευάσματος φαρμακευτικής κάνναβης είναι περίπου 0,04ml σε όγκο που περιέχει περίπου 12mg CBD και 0,6mg Δ9-THC. Τα συμπεράσματα της έρευνας ήταν ξεκάθαρα. Παρατηρήθηκε μία θετική επίδραση στις διαταραχές συμπεριφοράς και την επιθετικότητα των ασθενών. Κατά μέσο όρο, τρεις διαφορετικές διαταραχές συμπεριφοράς βελτιώθηκαν σε όλους τους ασθενείς που έλαβαν το σκεύασμα φαρμακευτικής κάνναβης, ενώ παρατηρήθηκε σημαντική βελτίωση σε τουλάχιστον μία διαταραχή στο 72% των ασθενών. Το κύριο καταληκτικό σημείο αποτελεσματικότητας ήταν η μείωση της συνολικής τιμής/σκορ στην κλίμακα αξιολόγησης της έντασης των συμπτωμάτων έως την 16 η εβδομάδα, σε σύγκριση με την αρχική τιμή.\nΣτο σύνολο το 68,8% των συμμετεχόντων στην ομάδα θεραπείας είχε σημαντική μείωση της ταραχής και της επιθετικότητας, σε σύγκριση με μόνο το 30% στην ομάδα του εικονικού φαρμάκου. Επιπλέον, δεν αναφέρθηκαν ιδιαίτερες ανεπιθύμητες ενέργειες σχετιζόμενες με το σκεύασμα κάνναβης. Η μελέτη παρουσιάστηκε πρόσφατα στο συνέδριο IACM Conference on Cannabinoids in Medicine στο Βερολίνο και έχει προσελκύσει έντονο ενδιαφέρον από την ιατρική κοινότητα. H Dr. Vered Hermush ανέφερε σχετικά: «Τα αποτελέσματα ήταν αναπάντεχα ευχάριστα. Η αρχική υπόθεσή μας ήταν ότι η κάνναβη θα έχει θετικό αντίκτυπο στους ασθενείς με άνοια, αλλά δεν αναμέναμε τόσο ξεκάθαρα και κατηγορηματικά αποτελέσματα. Κατανοούμε βέβαια ότι η έρευνα ήταν μικρή λόγω του περιορισμένου αριθμού των ασθενών, αλλά πιστεύουμε ότι είναι η αρχή μιας σειράς μελετών και μας φέρνει ένα βήμα πιο κοντά στη λύση του προβλήματος των διαταραχών συμπεριφοράς σε ασθενείς με άνοια».\nIntrakat: Πτώση 40% στις πωλήσεις 9μήνου


Τι πιστεύετε για το γάμο δύο ατόμων του ίδιου φύλου;\n378 online · 208.403 μέλη\nΑκούσαμε για τον γάμο του Elton John και για τον επικείμενο γάμο του George Michael. Τι γνώμη έχετε για την νομιμοποίηση στην Ελλάδα του ΄"γάμου" των ατόμων του ίδιου φύλου;\n'Εχουν δικαίωμα όπως έχουν και όλοι οι άλλοι να παντρεύονται απλά τυχαίνει να έχουν διαφορετικές προτιμήσεις κάτι το οποίο μπορεί να μην είναι δικό τους λάθος\nΕγω πιστευω τα χειροτερα...........\nΟποιος πιστευει κατι αλλο,θα πηγαινε στο γαμο του\nαδερφου του με εναν 60χρονο;\n.......και ακομα χειροτερα...στο γαμο του μπαμπα του με τον χασαπη της\nτης μαμας του με την Τουλα που εχει το μαγαζι με τα εσωρουχα;\nΣε εναν ξενο απο μας,η γνωμη μας ειναι απομακρυσμενη αρκετα και οχι αντικειμενικη.Δεν μας ενδιαφερει τοσο πιστευω ωστε\nνα απαντησουμε με ειλικρινεια.\nΠιστευω πως ο καθενας εχει το δικαιωμα να κανει οτι νομιζει\nαρκει να μην ενοχλει τους υπολοιπους.Ο γαμος ομως\nμεταξυ ομοφυλοφυλλων με ενοχλει.\nΤουλαχιστον το να γινεται το ιδιο μυστηριο με τους\nετεροφυλοφιλικους γαμους μου φαινεται αδιανοητο.\nΤους υποστηριζω ομως για καποια δικαιωματα που πρεπει να παρουν!\nΘα ελεγα πως ειναι πολλα τα οσα θα επρεπε!\nκι ετσι ο Θεός έπλασε τον ΑΔΑΜ και τον...ΑΔΑΜ !!!!...\nΤο θέμα δεν αφορά νομίζω το τελετουργικό (που είναι αστείο) αλλά νομικές ρυθμίσεις και συμβάσεις ώστε αυτά τα ζευγάρια να μπορούν να παίρνουν σπίτι μαζί, να έχουν δικαιώματα σε θέματα υγείας κλπ. Σε κάτι τέτοιο τι θα λέγατε;\nΕχον δικαίωμα στο ξεφωνητό\nΕιδικά σε θεσμικα θέματα, αν υπάρχουν ουσιαστικα εμπόδια, πιστεύω πως πρέπει να λυθούν. Αλλά δεν εχω εικόνα για το ποιά ειναι αυτά τα εμπόδια. Για τα υπόλοιπα, πράγματι ειναι λίγο αστείο το ολο θέμα. Επίσης, ποκλείεται να επιτρέψει η εκκλησία τον θρησκευτικό γάμο μεταξύ ατόμων του ιδίου φύλου. Ακόμα και αν θεσμοθετηθεί απο την πολιτεία, μαλλον θα παραμείνει σχεδόν ανενεργή η δυνατότητα. Εδώ με τον πολιτικό γάμο (μεταξύ διαφορετικού φύλου) και υπάρχει τέτοια επιφύλαξη.\nΚαλά .. φαντάζομαι κάποιον Αντιδήμαρχο να παντρεύει 2 αντρες πχ .. "Τον πήρε και τον σήκωσε" την άλλη μέρα ... Τύπος, κανάλια, κλπ. Θα βγεί "αδερφή", διαφθορέας και ότι αλλο μπορεί να φανταστει κανείς. Ουτε ψύλλος στον κόρφο του που λέμε ..\nΤώρα βέβαια, ισως διατυπωθεί η άποψη πως, μια νομιμοποίηση τέτοιων γάμων ενδυναμώνει τις τάσεις ομοφυλοφιλίας, κλπ κλπ. Δεν ξέρω αν έχει αποδειχτεί πως κάτι τέτοιο θα συμβεί, αλλα ως αρχή προτιμώ κανόνες που βασίζονται στην ελευθερία της ανθρώπινης βούλησης, παρά στη χειραφέτησή της. Ακόμα αν έχουν αρνητικές πλευρές (όπως τις εννοεί ο καθένας). Το στοίχημα ειναι πως θα ελαχιστοποιούνται.\nsigura i nomimopoihsh aftou tha ferei stin epifaneia poly perissotera omofilofilika zevgaria kai isws ap'ti mia klisei polla stomata alla ap'tin alli isws anoiksei akomi perissotera...\ndikaiwma tu kathe an8rwpu na exei protimiseis k na zei elefthera xwris anasfaleies kai fovies...\nΟ γάμος (σε νομικό πάντα επίπεδο - το διευκρινίζω - και όχι σε θρησκευτικό, όπου πλέον παίρνει διάσταση πνευματική) δεν είναι παρά μια σύμβαση (...μια δικαιοπραξία, όπως θα λέγαμε νομικά), η οποία (όπως κάθε δικαιοπραξία άλλωστε...) έχει νομικές συνέπειες που αφορούν κυρίως σε θέματα κληρονομικά ή συντάξεων κ.ο.κ. Το θέμα του γάμου ομοφυλοφίλων, κατά ένα μεγάλο μέρος του, γεννήθηκε ακριβώς απ' αυτή τη νομική ανάγκη. Είχαν υπάρξει αρκετές περιπτώσεις όπου για χρόνια ένα ζευγάρι ομοφυλοφίλων ζούσε μαζί και ξαφνικά ο ένας απ' τους δύο έφευγε απ' τη ζωή, αφήνοντας τον άλλον (ο οποίος τύχαινε να είναι σε οικονομικά δυσχερέστερη θέση) κυριολεκτικά στο δρόμο, καθώς δε δικαιούνταν τίποτε, όπως θα γινόταν στην περίπτωση που είχε αναγνωριστεί ως σύζυγος...\nΠροσωπικά, πιστεύω ότι ο πολιτικός γάμος θα πρέπει να επιτραπεί σε αυτούς τους ανθρώπους που έτσι επέλεξαν, αποφάσισαν ή αναγκάστηκαν να ζουν. Ο θρησκευτικός είναι ευνόητο ότι δεν μπορεί να επιτραπεί, για λόγους που λίγο ως πολύ όλοι γνωρίζουμε (και θεωρώ ανούσιο να ασχολούμαστε με αυτήν την "επιλογή" της εκκλησίας ως προς το θέμα αυτό! Ο θρησκευτικός γάμος είναι ένα ιερό μυστήριο και όχι μία σύμβαση, όπως ο πολιτικός. Όποιος λοιπόν θέλει να ζήσει το γάμο ως ιερό μυστήριο καλείται να ακολουθήσει τα οριζόμενα από την εκκλησία κι αν δεν μπορεί, απλώς απέχει. Κανείς δε μας υποχρεώνεται να ακολουθήσει τα εκκλησιαστικώς οριζόμενα, αλλά και κανείς δεν μπορεί να υποχρεώσει την εκκλησία να αλλάξει τους δικούς της κανόνες. Η εκκλησία δεν είναι Κράτος, για να μας νοιάζει η "συνταγματικότητα" των κανόνων της ή να μπορούμε να τους προσβάλλουμε, όπως γίνεται με τους κανόνες του Κράτους. Όποιος πάλι έχει ανάγκη το γάμο ως σύμβαση, πρέπει να διεκδικήσει το δικαίωμά του αυτό από την Πολιτεία)\nΠάντως, απ' όσο γνωρίζω, το ζήτημα των ομοφυλοφίλων δεν είναι ο θρησκευτικός γάμος αλλά ο γάμος ως σύμβαση που θα τους προσφέρει ορισμένα κατά το νόμο πλεονεκτήματα... Αυτό δεν υπάρχει λόγος να το στερηθούν, αντιθέτως πιστεύω ότι το δικαιούνται.\nΤο θέμα βέβαια παύει να είναι τόσο απλό, όταν στο προσκήνιο έρχεται το θέμα του παιδιού... Εφόσον όλες οι νομικές συνέπειες του γάμου θα είναι ενεργές, θα είναι ενεργό και το δικαίωμα της υιοθεσίας ; Κι αν ναι, το παιδί μπορεί να μεγαλώσει φυσιολογικά με δύο γονείς του ίδιου φύλου; Ειλικρινά, δεν μπορώ να το απαντήσω αυτό, τουλάχιστον αυτή τη στιγμή! Το μόνο που μπορώ με σιγουριά να πω τώρα είναι ότι, σε όποια άποψη κι αν καταλήξω τελικά, κριτήριο στη σκέψη μου δε θα είναι, σε καμιά περίπτωση, η εικόνα του παιδιού ως πλαστελίνης tabula rasa, επάνω στην οποία οι ...όποιοι... γονείς πρέπει να καλούνται να σκαλίσουν πρότυπα, κατεστημένα, κοινωνικές συμβάσεις και δόγματα. Τα παιδιά, τις περισσότερες φορές, καταλαβαίνουν (διαισθητικά κυρίως) περισσότερα πράγματα απ' όσα προσπαθούμε να τους εξηγήσουμε (δήθεν ανώδυνα) οι μεγαλύτεροι. Ενώ οι περισσότερες "εξηγήσεις" μας προς αυτά, τα περιπλέκουν και τα παραπλανούν αντί να τα βοηθούν να αντιμετωπίσουν κατάματα την πραγματικότητα. Και, το κυριότερο, τα παιδιά συχνά επιδεικνύουν ασύγκριτα μεγαλύτερη ανοχή σε πράγματα που εμείς θεωρούμε αδιανόητα...\n[ Το μήνυμα τροποποιήθηκε από τον/την : gate στις 20-12-2005 01:33 ]\nΠιστευω οτι εχουν δικαιωμα οπως ολοι οι αλλοι ,ολοι οσοι θεωρουνται (normal)\nαυτο ειναι ενα Ταμπου στο οτι τα ατομα με αυτη την ιδιαιτεροτιτα να ειναι δακτυλοδικτουμενα και αποκλισμενα απο την κοινωνια..ειναι λαθος .\nΑυτοι οι ανθρωποι ισως γεννηθικαν ετσι ,ισως συνευει κατι στην ζωη τους και κατελιξαν να επιλεγουν το ιδιο φυλο ...\nΚαι τελικα, πρεπει να ξεπερασουμε αυτου του ειδους τα ταμπου στην χωρα μας....\nΣυμφωνώ με την gate. Προφανώς γίνεται για λόγους νομικούς. Απλώς αυτό πρέπει κάπως να γνωστοποιηθεί στην ελληνική κοινωνία διότι ο τρόπος με τον οποίο πλασάρεται απο τα ΜΜΕ προκαλεί δικαιολογημένα αντιρρήσεις και αρνητικές γνώμες.\nΔεν βρίσκω άλλο λόγο να παντρευτούν δύο ομοφυλόφιλα άτομα.\n(Βέβαια ο Βαλιανάτος θα έβρισκε πολλούς λόγους... )\nΌσο αφορά το θέμα υιοθεσίας η δική μου γνώμη τείνει προς την άρνηση αυτής, αλλά σε αυτό μπορεί καλύτερα να απαντήσει κάποιος ειδικός.\nΣυμφωνώ κι εγώ με την gate απόλυτα. Είναι θέμα νομικής κάλυψης και όχι ιερής ένωσης (η οποία ιερή ένωση θα πρέπει να λειτουργεί με βάση τις αρχές της εκκλησίας). Πέρα από το θέμα της κληρονομιάς είναι και η αντιμετώπιση αυτών των συντρόφων σε καταστάσεις που έχουν να κάνουν με νοσηλεία σε νοσοκομεία κλπ που αν κάποιος δεν αναγνωρίζεται ως συγγενής ή σύζυγος δεν έχει δικαίωμα να μαθαίνει ή να παρευρίσκεται στο πλάϊ του συντρόφου του.\nΕίναι πολύπλοκο αυτό το θέμα για να το αντιμετωπίζουμε ως αστείο και "κράζοντας". Δυστυχως ή ευτυχώς είναι τόσο πολλοί οι άνθρωποι αυτοί γύρω μας που είναι σχεδόν στρουθοκαμηλισμός να τους αγνοούμε. Και είναι οι περισσότεροι πιο πολύ φιλοσοφημένοι και σκεπτόμενοι από άλλους γιατί έχουν να αντιμετωπίσουν την άρνηση του περίγυρου.\nΓενικά δεν πιστεύω ότι θα πρέπει να υπερβάλλουμε ούτε προς τη μία ούτε προς την άλλη πλευρά. Ας υπάρχει αυτή η νομική κάλυψη ώστε να μπορούν αυτοί οι άνθρωποι να είναι ίσοι απέναντι στον νόμο (βασικό ανθρώπινο δικαίωμα), χωρίς προκλήσεις και υστερισμούς. Η παρουσίαση του θέματος στα ΜΜΕ, θα συμφωνήσω με τον Νίκο, γίνεται με τρόπο που δεν του δίνει τη σοβαρότητα που του πρέπει.\nΌσο για την υιοθεσία δεν μπορώ να αποφασίσω αν θα ήταν εξ'ορισμού αρνητική επίδραση για ένα μωρό να μεγαλώσει σε μια τέτοια "ιδιόρυθμη" οικογένεια, ή αν τίθεται σε κίνδυνο ακόμα και όταν βρίσκεται σε μια κανονικότατη οικογένεια, με το άγχος και τα κόμπλεξ της εποχής. Μάλλον, όμως κλίνω προς το ότι είναι επίφοβο, τουλάχιστον ακόμα, που δεν εχει γίνει αποδεκτή η ύπαρξη αυτών των σχέσεων.\nΑντε με το καλό και εγω κουμπάρος βρε....\nH gate το έθεσε … και η effie επίσης το προχώρησε. Ειδικά σε ότι αφορά την «Πλαστελίνη». Συμφωνώ απόλυτα, ακόμα και εκεί που ¨δεν μπορούμε να πούμε με σιγουριά". Ίσως μπορούμε να προσθέσουμε πως, τα παιδιά αυτά θα έχουν να αντιμετωπίσουν - κατά κανόνα - πέρα από το ζήτημα της ίδιας της υιοθεσίας, την κοινωνική κατακραυγή επειδή οι "γονείς" τους είναι ομοφυλόφιλοι. Ένα πρόσθετο "θέμα" δηλαδή στην πλάτη τους. Δυστυχώς σήμερα, παρά τη φιλελευθεροποίηση της Ελληνικής κοινωνίας, παραμένουν οι στιγματισμοί. Και όχι μόνο από τις επίσημες δομές, αλλά και από τον κοινωνικό περίγυρο. Ξέρω περιπτώσεις που τα παιδία καλούνται να "απολογηθούν" στην καθημερινότητά τους επειδή κάποιοι γονείς αρνήθηκαν να τα βαφτίσουν λόγω ιδεολογίας. Τα παιδιά περνάνε δύσκολα, οι γονείς καταγγέλλουν και εξανίστανται, τελικά .. στο "δια ταύτα" κανείς δεν ρωτάει τον τελικό κριτή. ...\nΑκόμα και σε πιο απλά θέματα όπως ένα διαζύγιο ή ένας πολιτικός γάμος, οι στιγματισμοί παραμένουν. Αυτό μπορεί να μη σημαίνει και τίποτα... Γιατί υπάρχουν και άπειρες περιπτώσεις παιδίων που μεγαλώνουν σε οικογένειες "καθ’ όλα εντάξει" και αντιμετωπίζουν τα μύρια όσα προβλήματα.\nΔεν αναφέρομαι στις περιπτώσεις (είναι μάλλον εκτός θέματος) που οι «ριζοσπαστικές» κοινωνικές επιλογές, - όντως γίνονται με βάση καλή πρόθεση -, καταλήγουν στο να αποτελούν "άλλοθι" για οποιαδήποτε άλλη στάση των "μεγάλων" έναντι των "μικρών". Ακόμα και προβλήματα που μπορεί να είναι άσχετα με αυτή την επιλογή, ανάγονται εκεί. Δεν εστιάζουν σε απλά καθημερινά θέματα βασιζόμενοι στην ιδεολογική ορθότητα των επιλογών τους, και ερμηνεύουν οποιοδήποτε πρόβλημα δημιουργείται στα παιδιά τους, με βάση την κοινωνικό στιγματισμό, εθελοτυφλώντας σε ενδεχόμενες δικές τους ευθύνες.\nΌλα τελικά εξαρτώνται από την ικανότητα των ανθρώπων που προχωρούν σε τέτοιες επιλογές να τις φέρουν εις πέρας μέχρι τέλους, λαμβάνοντας υπόψην πως οι συνέπειες επεκτείνονται και σε άλλους, που είναι από τη φύση τους πολύ πιο εκτεθειμένοι και ανήμποροι. (τα παιδιά, έναντι των μεγάλων). Σε κάθε περίπτωση, τα παιδιά δεν αποφεύγουν τους πειραματισμούς των οικογενειών τους, άλλο αν είναι δύσκολο να το παραδεχτεί κανείς ... Όμως, δυστυχώς, υπάρχουν και κάποιες περιοχές στις οποίες τα πειράματα είναι πιο σύνθετα και πιο επισφαλή.\nΤο μέλος antreas_dr στις 20-12-2005 στις 10:43 έγραψε:\nΤο μέλος EffieKakaflika στις 20-12-2005 στις 13:08 έγραψε:\nεγώ να γίνω παρανυφάκι;;;;...\nΕχω δυο ημερες που παρακολουθώ απο μια μεσημεριανη εκπομπη το θεμα αυτο και δεν εχω καταλαβει ακομα γιατι τοσος θορυβος??γιατι τοση προβολη??\nΣιγουρα η ιδιωτικη ζωη του καθενος απο εμας είναι σεβαστη,αλλα γιατι θα πρεπει να το διατυμπανιζουμε δημοσιως???\nΠροσωπικα δεν πιστευω πως ειναι θεμα γονιδιων,αλλα καθαρα θεμα και ψυχολογιας και ψυχιατρικης.Αυτο το ατομο(το οποιοδηποτε ατομο)ψαχνει να βρει εναγωνιως την ταυτοτητα του και οταν "νομιζεϊ"πως την βρηκε,τοτε προβαινει σε αλλαγη φυλου τις περισσοτερες φορες και κατ'επεκτασην στον γαμο.\nΚαι ερωτω εγω η αφελης σημερα"γιατι στο γαμο??"Για να διαιωνιστει το "ειδος"???για την αποκτηση απογονων κατοπιν υιοθεσιας???και πως θα φωναζει το υιοθετημενο παιδι την μαμα που θα ειναι ανδρας και τον ανδρα που θα ειναι μαμα???\nΕιτε εχουν προβει σε αλλαγη φυλου,ειτε οχι,γιατι δεν επιλεγουν την "συζηγια"αλλα χωρις γαμο??\nΤι μπορει να τους προσφερει ενας γαμος,εκτος απο μια αρρωστημενη δημοσιοτητα??\nΣε γενικες γραμμες,δεν θα ηθελα ΠΟΤΕ να βρισκομουν στην θεση μιας μανας,που ενω γεννησε ενα τρισχαριτωμενο αγορακι,στο μελλον της προεκυψε ενα ακομα πιο χαριτωμενο κοριτσακι!!!!!!!!!!!!!\nεπισυναπτόμενα: Χρήσιμες συνδέσεις - WWF.htm\nΓραφει ο antreas dr\nκαι εγω κουμπαρος!!!!!!!!\nΤι λες Ανδρεα,θα γινουμε κουμπαροι σε ενα ζευγαρι(!!!!!!!)φιλων που θα τελεσουν τους "γαμους"τους στον Δημο Γλυφαδας???\nΚάνε το καλό και ριχ'το στο γυαλό ;)\nΑπό γεωγραφία πως πάμε;


Η Ρίτα Αντωνοπούλου live «Χωρίς Τίτλο»\nΤην Τρίτη 9 Ιουλίου στον Κήπο του Μεγάρου Μουσικής, μαζί με τον Θοδωρή Οικονόμου\nΔημοσίευση: 04 Ιουλίου 2019\nφωτογραφία: Άκης Χρήστου\nΜια φωνή κι ένα πιάνο. Κι ένα συναρπαστικό ταξίδι σε έναν ωκεανό μουσικής και μελωδιών, μέσα από την πνοή και τις ερμηνείες της Ρίτας Αντωνοπούλου και τον υπέροχο μουσικό κόσμο που πλάθουν τα δάχτυλα του Θοδωρή Οικονόμου στα πλήκτρα του πιάνου.\nΗ Ρίτα Αντωνοπούλου ξεπερνά τον εαυτό της καταθέτοντας ψυχή και ερμηνεία σε μια μουσική περιπλάνηση που σημάδεψε την ίδια αλλά και τον τεράστιο αριθμό θεατών που το παρακολούθησαν και συμμετείχαν σε αυτή. Ο Κήπος του Μεγάρου είναι ο ιδανικός χώρος για να καταλήξει αυτή η περιπλάνηση, την Τρίτη 9 Ιουλίου στις 9 το βράδυ, ύστερα από τόσους σταθμούς σε όλη τη χώρα και την Κύπρο. Στην καρδιά του καλοκαιριού, στην καρδιά της Αθήνας και λίγο πριν την κυκλοφορία της παράστασης σε διπλό βινύλιο, θα ζήσουμε ξανά τη μαγεία της και τη χημεία των δύο καλλιτεχνών που φλέγονται επί σκηνής.\nΣε αυτή τη συναυλία, τρυφερές εικόνες διαδέχονται η μία την άλλη, ενώ εύθραυστες μελωδίες του Μάνου Χατζιδάκι δίνουν τη θέση τους σε ροκ μπαλάντες των Αγγελάκα και Παυλίδη, εντυπωσιακά ερμηνευμένες από τους δύο καλλιτέχνες με εσωτερική δύναμη που καθηλώνει. Ο κόσμος του Θάνου Μικρούτσικου ενώνεται με το σύμπαν του Leonard Cohen, τα τραγούδια της Édith Piaf συναντούν τους στίχους του Θανάση Παπακωνσταντίνου, και οι μεγάλες δημιουργίες του Μίκη Θεοδωράκη συνυπάρχουν με τις οικείες μελωδίες του Σταμάτη Κραουνάκη αλλά και με τραγούδια νέων δημιουργών (Θοδωρή Οικονόμου, Σταύρου Σιόλα).\nΟ Θοδωρής Οικονόμου, ένας από τους πιο καταξιωμένους έλληνες συνθέτες θεατρικής και κινηματογραφικής μουσικής της νέας γενιάς αλλά και διακεκριμένος σολίστ, δημιουργεί ένα ξεχωριστό μουσικό περιβάλλον μέσα από λεπτές ερμηνείες, γεμάτες συγκίνηση και πάθος. Μέσα από το παίξιμο του, γνωστά μας τραγούδια ξαναγεννιούνται και γεμίζουν δροσιά, αποκτώντας μια νέα διάσταση για τον ακροατή.\nΔύο μοναδικοί καλλιτέχνες συνομιλούν στο σήμερα, κοιτώντας το παρελθόν, το παρόν και το μέλλον.\nΤΡΙΤΗ 9 ΙΟΥΛΙΟΥ 2019\nΒασιλίσσης Σοφίας & Κόκκαλη 1 (δίπλα στο μετρό Μέγαρο Μουσικής)\nεισιτήρια: 10 ευρώ (προπώληση), 12 ευρώ (ταμείο)\n210 72 82 333, www.megaron.gr


Celebrity Business : 1.2 εκατομμύρια δολάρια ανά Post στο Instagram — ΣΚΑΪ (www.skai.gr)\nΔημοσίευση: 25/07/2019 - 11:38 Τελευταία ενημέρωση: 25/07/2019 - 11:38\nΗ Kylie Jenner παραμένει το υψηλότερα αμειβόμενο αστέρι του Instagram στον κόσμο, κερδίζοντας το αστρονομικό ποσό των $ 1,2 εκατομμύριο δολάρια ανά post.\nΗ Κάιλι Κρίστεν Τζένερ (Kylie Kristen Jenner) είναι Αμερικανίδα τηλεοπτική προσωπικότητα & επιχειρηματίας.\nΤο 2012, συνεργάστηκε με την εταιρία ρούχων PacSun μαζί με την αδελφή της, Κένταλ με την οποία δημιούργησαν τη δική τους συλλογή ρούχων, με το όνομα "Kendall & Kylie".\nΤο 2015, ξεκίνησε τη δική της συλλογή με καλλυντικά, με την επωνυμία Kylie Cosmetics. Επίσης, δημιούργησε και μια εφαρμογή για κινητά η οποία ονομαζόταν "Kylie" και κατέλαβε την πρώτη θέση στο iTunes App Store.\nΤο 2017 μπήκε στην λίστα Celebrity 100 του περιοδικού Forbes και έγινε το νεαρότερο άτομο που έχει μπει σε αυτή την λίστα.\nTo 2018 μπήκε στην λίστα "America's Women Billionaires" του περιοδικού Forbes, έχοντας την 27η θέση και περιουσία 900 εκατομμυρίων δολαρίων!!!


Τα 5 πράγματα που πρέπει να ξέρετε σήμερα Παρασκευή 9 Δεκεμβρίου | HuffPost Greece\n09/12/2016 02:14 EET\nΤα 5 πράγματα που πρέπει να ξέρετε σήμερα Παρασκευή 9 Δεκεμβρίου\n1) 13η σύνταξη για χαμηλοσυνταξιούχους και αναστολή του αυξημένου ΦΠΑ στα νησιά του Β.Α. Αιγαίου προανήγγειλε ο Τσίπρας\nΜέτρα ενίσχυσης των χαμηλοσυνταξιούχων ανακοίνωσε το βράδυ της Πέμπτης ο Αλέξης Τσίπρας, όπως είχε προαναγγείλει η Huffpost Greece. Πιο συγκεκριμένα, διανεμηθούν 617 εκατ. ευρώ σε 1.600. 000 χαμηλοσυνταξιούχους που παίρνουν λιγότερα από 850 ευρώ. Το ποσοστό των δικαιούχων είναι 60,32% στο σύνολο των συνταξιούχων. Ο πρωθυπουργός δέχτηκε οξεία κριτική από τα κόμματα της αντιπολίτευσης μετά το χθεσινό διάγγελμα, με την ΝΔ να δηλώνει πως εμφανίστηκε «ως απερχόμενος και φοβισμένος». Να σημειώσουμε ότι ο κ. Τσίπρας πρόσθεσε τέλος ότι αναστέλλεται η αύξηση του ΦΠΑ στα νησιά του Ανατολικού και Βορείου Αιγαίου.\n2) Νέα μέτρα λιτότητας φέρνει η απόφαση του Eurogroup, σύμφωνα με το ΔΝΤ\n«Πρωτογενές πλεόνασμα στον Προϋπολογισμό 3,5% του ΑΕΠ θα επιφέρει πρόσθετα μέτρα λιτότητας για τον ελληνικό λαό, κάτι που δεν επιθυμούμε», δήλωσε την Πέμπτη ο εκπρόσωπος του Διεθνούς Νομισματικού Ταμείου Τζέρι Ράις, στο πλαίσιο της τακτικής ενημέρωσης. «Το ΔΝΤ δεν ζητά επιπλέον λιτότητα», είπε χαρακτηριστικά. Ο ίδιος ανέφερε ότι οι συζητήσεις μεταξύ των δανειστών και τις ελληνικής κυβέρνησης για το κλείσιμο της δεύτερης αξιολόγησης συνεχίζονται καθημερινώς μέσω τηλεδιασκέψεων. Τέλος, αρνήθηκε κατηγορηματικά ότι υπάρχει διαφωνία στους κόλπους του Ταμείου μεταξύ της γενικής διευθύντριας Κριστίν Λαγκάρντ και του επικεφαλής Ευρωπαϊκών Υποθέσεων Πολ Τόμσεν για το ελληνικό ζήτημα.\n3) Πρόταση της Κομισιόν για επαναφορά της Συνθήκης του Δουβλίνου στην Ελλάδα από τον Μάρτιο του 2017\nΣημαντική πρόοδο της Ελλάδας στη λειτουργία του συστήματος ασύλου, διαπιστώνει η Κομισιόν και προτείνει τη σταδιακή επαναφορά της Συνθήκης του Δουβλίνου στην Ελλάδα από τον Μάρτιο του 2017. Με την σταδιακή επαναφορά της Συνθήκης του Δουβλίνου, σημαίνει ουσιαστικά ότι θα μπορεί να αρχίσει η σταδιακή επανέναρξη των επιστροφών μεταναστών στην Ελλάδα. Την ίδια στιγμή, σε προκατασκευασμένα σπίτια θα ζουν πλέον πρόσφυγες οκτώ χώρων φιλοξενίας, σύμφωνα με ανακοίνωση της Ύπατης Αρμοστείας του ΟΗΕ. Σε άλλες περιπτώσεις, οι πρόσφυγες θα διαμένουν σε ξενοδοχεία και προσωρινά διαμερίσματα, ενώ θα τους δοθούν χειμερινά είδη, όπως μπουφάν και υπνόσακους.\n4) Μεγάλος σεισμός 7,8 Ρίχτερ στα νησιά του Σολομώντα\nΜεγάλος σεισμός 7,8 βαθμών Ρίχτερ σημειώθηκε τα νησιά του Σολομώντα το απόγευμα της Πέμπτης (ώρα Ελλάδος). Το κέντρο έκδοσης προειδοποιήσεων για τσουνάμι στον Ειρηνικό Ωκεανό είχε μάλιστα ανακοίνωσε ότι υπάρχει κίνδυνος τσουνάμι να χτυπήσουν τις Νήσους Σολομώντα, το Βανουάτου, την Παπούα Νέα Γουινέα, το Ναουρού, καθώς και την Νέα Καληδονία, το Τουβαλού και το Κοσράι. Το επίκεντρο του σεισμού βρίσκεται, σύμφωνα με το Αμερικανικό Γεωλογικό Ινστιτούτο (USGS), σε απόσταση 70χλμ από τις νήσους Σολομώντα. Το USGS είχε αρχικά κάνει λόγο για σεισμική δόνηση μεγέθους 8 βαθμών. Ο σεισμός είχε εστιακό βάθος 40 χλμ.\n5) Νέα 48ωρη απεργία αποφάσισε η ΠΝΟ\nΓια άλλες δύο ημέρες θα παραμείνουν δεμένα τα πλοία, κατά τη συνεδρίαση της εκτελεστικής της επιτροπής της, η Πανελλήνια Ναυτική Ομοσπονδία αποφάσισε τη συνέχιση της απεργιακής της κινητοποίησης, με νέα 48ωρη απεργία που θα ξεκινά σήμερα, Παρασκευή 9 Δεκεμβρίου, στις 06.00 και θα λήγει την Κυριακή, 11 Δεκεμβρίου το πρωί στις 06.00.\nPLUS: ΠΟΛΙΤΙΚΗ ΟΙΚΟΝΟΜΙΑ ΔΙΕΘΝΕΣ HUFFPOST AGENDA Παρασκευή 9 Δεκεμβρίου 2016 5 πράγματα πρέπει ξέρετε σήμερα


ΠΕΝΤΑΛΙΑ: Ελλάδα - Ποιοι φοβούνται τον Παπανδρέου;\nΠριν ακόμη ανακοινωθεί, το νέο κόμμα του Γ. Παπανδρέου, φαίνεται ότι δύσκολα θα αποτύχει. Όχι γιατί λέει κάτι που μπορεί να εμπνεύσει τους πολίτες. Αλλά επειδή δείχνουν να το φοβούνται οι αντίπαλοί του, προσδίδοντάς του καθημερινά όλο και μεγαλύτερη αξία.\nΜε όποιον κι αν μιλήσεις τις τελευταίες ημέρες από το ΠΑΣΟΚ, σε ρωτά για την τύχη του νέου κόμματος Παπανδρέου. Πολλοί από τον ΣΥ.ΡΙ.ΖΑ. εκφράζουν φόβους μήπως ο πρώην πρωθυπουργός λειτουργήσει ως ανάχωμα στους ψηφοφόρους που από το ΠΑΣΟΚ κινούνται προς τον ΣΥ.ΡΙ.ΖΑ. Ανάλογους φόβους εκφράζουν και στελέχη του Ποταμιού.\nΜε όλα αυτά, ο Γ. Παπανδρέου κατάφερε να πετύχει τον πρώτο του στόχο. Να συζητούν για το κόμμα του. Κι όταν ένα κόμμα συζητείται, πάει καλά και στις δημοσκοπήσεις. Κι όταν ένα κόμμα πάει καλά στις δημοσκοπήσεις, συνήθως πάει καλά και στις εκλογές.\nΔιότι στην πραγματικότητα, αξία στο νέο κόμμα του Γιώργου Παπανδρέου, δίνουν πρώτα από όλους οι αντίπαλοί του. Όσο του επιτίθεται το ΠΑΣΟΚ, τόσο θα ψηλώνει. Όσο το ειρωνεύονται από τον ΣΥ.ΡΙ.ΖΑ. τόσο θα δυναμώνει. Αν αντιθέτως έπαυαν να το χτυπούν όσοι φοβούνται ότι θα τους κλέψει ψήφους, το κόμμα Παπανδρέου δεν θα είχε καμία τύχη.\nΚι αυτό είναι μια ακόμη απόδειξη, ότι κόμματα όπως ο ΣΥ.ΡΙ.ΖΑ., το ΠΑΣΟΚ και το Ποτάμι, δεν πείθουν ούτε τους ψηφοφόρους τους κι έχουν προφανή αδυναμία να περιφρουρήσουν την εκλογική τους βάση.\nΕυτυχώς για τα κόμματα αυτά, το ίδιο πρόβλημα έχει και το νέο κόμμα του Γ. Παπανδρέου. Αν αφαιρέσει κάποιος την φωτογραφία του αρχηγού του, μοιάζει κενό περιεχομένου. Κι ότι είναι κενό περιεχομένου, συνήθως το παίρνει ο άνεμος. Είτε για να το απογειώσει, είτε για να το προσγειώσει ανώμαλα…\nPublié par ΠΕΝΤΑΛΙΑ à 23:05\nLibellés : ΕΛΛΑΔΑ-ΕΚΛΟΓΕΣ-ΓΙΩΡΓΟΣ ΠΑΠΑΝΔΡΕΟΥ


935 blog: Το πρώτο ραδιόφωνο της Λακωνίας!: Τρεις θάνατοι από τη νέα γρίπη στο Χονγκ Κονγκ.\nΤρεις θάνατοι από τη νέα γρίπη στο Χονγκ Κονγκ.\nΤρεις ασθενείς πέθαναν από γρίπη Α-Η1Ν1 στο Χονγκ Κονγκ, ανεβάζοντας σε εννέα τον αριθμό των θανάτων από τον ιό το φετινό χειμώνα στην πυκονκατοικημένη πόλη, ανακοίνωσαν σήμερα υγειονομικοί αξιωματούχοι......Η νοσοκομειακή αρχή επιβεβαίωσε ότι μια 21χρονη γυναίκα και δύο άνδρες, 53 και 62 ετών αντιστοίχως, πέθαναν μετά το Σαββατοκύριακο από γρίπη των χοίρων.\n...Εξετάζεται επίσης ο θάνατος ενός 7χρονου κοριτσιού που πέθανε λίγο αφού εισήχθη σε νοσοκομείο, χθες Δευτέρα, με συμπτώματα γρίπης.\n...Ογδόντα άνθρωποι πέθαναν από γρίπη Η1Ν1 (ή «γρίπη των χοίρων» όπως αρχικά έγινε γνωστή) στο Χονγκ Κονγκ κατά την επιδημία του 2009, στη διάρκεια της οποίας η πόλη αγόρασε 3 εκατομμύρια δόσεις εμβολίου κατά της γρίπης αυτής.\n...Απ' αυτές, οι 2,8 εκατομμύρια έμειναν αχρησιμοποίητες και πετάχτηκαν...(ΑΠΕ).


ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ ΤΡΑΠΕΖΗΣ ΒΙΒΛΙΟΠΩΛΕΙΟ ΘΕΣΣΑΛΟΝΙΚΗΣ / ΤΣΙΜΙΣΚΗ 11: ΤΟ ΠΑΡΕΛΘΟΝ ΚΑΙ ΤΟ ΣΗΜΕΡΑ\nΤο παρελθόν και το σήμερα. Επιφυλλίδες και μικρά κείμενα\nΑθήνα, Εταιρεία Μεσσηνιακών Αρχαιολογικών Σπουδών 2015\n127 σελ. με α/μ εικόνες\n«Τα κείμενα που περιλαμβάνονται στην έκδοση με τίτλο Το παρελθόν και το σήμερα, που γράφτηκαν στη διάρκεια των ετών 2004-2010 δεν διεκδικούν λογοτεχνικές διακρίσεις. Τα περισσότερα δημοσιεύτηκαν με τη μορφή επιφυλλίδων στην εφημερίδα Τα Νέα, με τους ισχύοντες περιορισμούς στον αριθμό λέξεων, ενώ ορισμένα παρουσιάστηκαν στον ημερήσιο τύπο της Καλαμάτας.\nΣτο πρώτο μέρος του βιβλίου σχολιάζονται θέματα του πολιτιστικού μας παρελθόντος που αγγίζουν πλευρές του σήμερα, στο δεύτερο θίγονται ποικίλα θέματα του μεσαίωνα, της νεοελληνικής ιστορίας, της πολιτικής και των πολιτικών μας.\n[...] Οι αρχαιολόγοι δεν είναι πια μονόπλευροι κλασικιστές, έχουν διευρύνει τον ορίζοντά τους στην εκτίμηση των μνημείων όλων των εποχών και έχουν αναγνωρίσει ταυτόχρονα τη μεγάλη οικονομική αξία του πολιτισμού. Οι απόψεις της γενιάς του '30 για την αξία όχι μόνο της αρχαιότητας, αλλά και του Νεοελληνικού πολιτισμού και της σύγχρονης δημιουργίας βρήκαν συνεχιστές που κατάφεραν με επιμονή, πίστη και αγώνες να κάνουν πράξη το όραμά τους. Το Βυζάντιο, η Νεοελληνική τέχνη, η σύγχρονη καλλιτεχνική δημιουργία αντιμετωπίζονται ισότιμα με την αρχαιότητα. Μέσα στο πνεύμα αυτό κινούνται και τα μικρά κείμενά μου.»\nΕτικέτες ΑΡΧΑΙΟΛΟΓΙΑ, ΕΠΙΦΥΛΛΙΔΕΣ, ΕΤΑΙΡΕΙΑ ΜΕΣΣΗΝΙΑΚΩΝ ΑΡΧΑΙΟΛΟΓΙΚΩΝ ΣΠΟΥΔΩΝ, ΠΕΤΡΟΣ ΘΕΜΕΛΗΣ, ΠΟΛΙΤΙΣΜΟΣ


ΝΟΡΒΗΓΙΑ: επέλεξε για την Eurovision 2017 ! - OGAE Greece\n12 Μαρτίου 2017 14 Μαρτίου 2017 Ioannis E. Paschalidis\nΜόλις πριν από λίγα λεπτά το Melodi Grand Prix έκλεισε την αυλαία του αναδεικνύοντας τον 56ο εκπρόσωπο της Νορβηγίας για την Eurovision. Οι δέκα συμμετοχές ερμήνευσαν τα τραγούδια τους στο κατάμεστο από κοινό στάδιο Spektrum και ψηφίστηκαν από κοινό με ποσοστό 50% και δέκα διεθνείς επιτροπές (Αυστρία, Αρμενία, Φιλανδία, Γερμανία, Ουγγαρία, Ιρλανδία, Ισραήλ, Μάλτα, Σουηδία και Ηνωμένο Βασίλειο ) με ποσοστό 50% όμοια.\nΟι δέκα συμμετοχές με την σειρά εμφάνισης ήταν:\nUlrikke – Places προκρίθηκε\nJOWST – Grab the moment προκρίθηκε\nAmmunition – Wrecking crew προκρίθηκε\nElin & The Woods – First step in faith/Oadjebasvuhtii προκρίθηκε\nΟι τέσσερις συμμετοχές που προκρίθηκαν, οδηγήθηκαν στον υπερτελικό όπου αποκλειστικά το κοινό με ένα δεύτερο γύρο ψηφοφορίας έχρισε νικητές τους JOWST (DJ), Aleksander Walmann (τραγουδιστής), με το τραγούδι Grab the moment για να εκπροσωπήσουν την Νορβηγία στην Eurovision 2017 που θα πραγματοποιηθεί στο Κίεβο της Ουκρανίας.\nΗ Νορβηγία θα εμφανιστεί στο 2ο μέρος του Β΄ ημιτελικού της Eurovision 2017.\nEurovision 2017, Νορβηγία2017, Eurovision, M.G.P., Norway\n27 Thoughts to “ΝΟΡΒΗΓΙΑ: επέλεξε για την Eurovision 2017 !”\nεξαιρετικο! μου αρεσει παρα πολυ! μπραβο για την επιλογη! εναλλακτικο κομματι. τον τελικο τον εχει ανετα. ισως και 5αδα, γιατι οχι;\n12 Μαρτίου 2017 at 00:42\nΜάπα… Αν ήταν στον πρώτο ημιτελικό θα ήταν σίγουρος αποκλεισμός. Τώρα στον δεύτερο παίζεται\n12 Μαρτίου 2017 at 00:47\nΚαλά δεν είχαν και αριστούργητα\nΑλλά νομίζω έστειλαν ένα από τα 5 κακά τους τραγουδια\nΆλλος ένας κακός τελικός σήμερα, της Νορβηγίας, από τον οποίο αναπόφευκτα προέκυψε αυτή η μετριότητα που δεν υπολόγιζε κανείς. Αφήνει μία θέση στον τελικό κενή για κάποιον άλλο. Κακή η αποψινή βραδιά.\nDaft Punk ρε φίλε………..όλο το τραγούδι και η παρουσία, είναι Daft Punk!\nΩραίο τραγούδι! Θα περάσει από τον εύκολο ημιτελικό αλλά δεν θα κάνει θαυματα στον τελικό! Καλή επιτυχία!\n12 Μαρτίου 2017 at 00:53\nΩραιο! Δεν ξέρω που μπορεί να φτασει…αλλα ωραιο είναι! Καλή επιλογη!\nΧαμηλο το επιπεδο στο νορβηγικο τελικο και δυστυχως επελεξαν λαθος!το «first step in faith»πολυ καλυτερο τουλαχιστον θα χε ελπιδες για τελικο…αν περυσι αποκλειστηκαν δε βρισκω το λογο να περασουν φετος..μαλλον ειναι για 2ο σερι αποκλεισμο οι νορβηγοι…\nμπααα δε μ αρεσε\nαπό τις σκανδιναβικές\nΛυπαμαι για αυτό που θα πω. Αλλά μου φαίνονται πολλά τραγούδια ίδια και αυτό καταντά μονότονο. Mid tempo τραγούδια χωρις να έχουν κάτι το ιδιαίτερο. Πιο συγκεκριμένα:\nΟλα Αυτά (κάποια καλύτερα, κάποια χειρότερα είναι στο ίδιο μοτίβο)\nΠεριμένω πλέον πολλά απο Αρμενία, Ρωσια και Βουλγαρία, διαφορετικά δε βλέπω κάτι το ουάου για νίκη. Για Άγιο Μαρίνο δε μιλάω καν.. Μακάρι να με διαψεύσει.. Μόνο η Ιταλία μου βγάζει κάτι καλό και παράλληλα το ξεχωριστό, που το κάνει να υπερτερεί σε σχέση με τα παραπάνω (καλούτσικα) τραγούδια.\n12 Μαρτίου 2017 at 01:33\nΩραιο!!! Το 2ο αγαπημενο μου 🙂 Και πολυ καλο γενικα σε σχεση με τα περισσοτερα φετος. 8/10 στη βαθμολογια μου.\nΑπό τα 4 που προκρίθηκαν προτιμούσα Wrecking crew ή Places, το νικητήριο δεν το περίμενα να περάσει καν, αλλά από το First step in faith καλύτερο ήταν τελικά… Ελπιδοφόρα η αρχή, υπέροχο εκεί το solo κάπου στο πρώτο λεπτό, αλλά δυστυχώς καταντά από τη μέση και μετά αρκετά μονότονο και τελικώς δε σου μένει… 3/10 και 29/39\n12 Μαρτίου 2017 at 01:41\nΠολύ «φτηνιάρικο» μου φαίνεται. Μου άρεσε η studio version αλλά δεν… Έχει και πολλούς ηλεκτρονικούς ήχους και δεν ξέρω πώς θα βγει live στο Κίεβο. Μεγάλη τύχη που βρίσκεται στον β’ ημιτελικό…\nSexy αλλα το τραγούδι …μάπα\n12 Μαρτίου 2017 at 02:39\nΠαρόλο που μου αρέσει αυτό το είδος μουσικής το τραγούδι το βρίσκω μέτριο…κρίμα!!\n12 Μαρτίου 2017 at 04:26\nΗ παρουσίαση υπερτερεί του τραγουδιού. Και ω ναι οι Daft Punk έχουν ήδη προσφύγει προς υπεράσπιση των πνευματικών τους δικαιωμάτων\nΕνδιαφέρον άκουσμα σε μερικές στιγμές του τραγουδιού αλλά δεν είναι και τίποτα το ουαου!\nμέτριο!κατι παει να πει αλλα δεν τα καταφέρνει επαρκώς!\n12 Μαρτίου 2017 at 11:16\nOne Republic από τα LIDL!!!Ωστόσο οφείλω να παραδεχτώ ότι αν και είναι πολύ μέτριο, δεν μου περνάει και αδιάφορο! ! Νομιζω ότι θα περάσει τελικό και θα είναι στη δεξιά στήλη του πίνακα.\n12 Μαρτίου 2017 at 13:00\nΠολύ ωραίο στήσιμο επί σκηνής!!\nΑπλό κ αποτελεσματικό, αισθάνθηκα οτι έβλεπα συναυλία επαγγελματία! Πολύ ωραίο κ ως άκουσμα!! Λευκορωσία κ Νορβηγία τα standouts στον Β’ ημιτελικό!\n12 Μαρτίου 2017 at 15:32\nΑδιάφορο δεν το λες με τίποτα. Οπτικά πολύ επαγγελματικό και καλοδουλεμένο. Και το τραγούδι δεν το λες κακό απλά μέτριο. Σίγουρα κάτι διαφορετικό για eurovision. Πιστεύω πως θα περάσει στον τελικό. Εννοείται η εμφάνιση είναι ανώτερη του τραγουδιού! Αν το άκουγα μόνο μάλλον θα το προσπερνούσα. Τώρα όχι!\n12 Μαρτίου 2017 at 23:22\nΩραίο electronica τραγούδι από μένα παίρνει 8\n15 Μαρτίου 2017 at 13:02


Έγινε κι αυτό: Πρόταση στην Ηλιάνα Παπαγεωργίου να... πάει Επίδαυρο - Gossip - Athens magazine\nΤο φοβερό παρασκήνιο και ο λόγος που... την έδιωξαν από το Μιλάνο\nΦαίνεται πως τα πολιτιστικά δρώμενα της χώρας δε διαθέτουν πάντοτε... επιτυχημένες επιλογές, αφού η Ηλιάνα Παπαγεωργίου αποκάλυψε πως δέχθηκε πρόταση πριν από μερικές ημέρες να τραγουδήσει στην Επίδαυρο.\nΑφορμή για την αποκάλυψή της αυτή στάθηκε ένα βίντεο που ανέβασε ο Πάνος Κιάμος στο Instagram, στο οποίο μουρμουρίζει μία μελωδία. Η Ηλιάνα Παπαγεωργίου, που μεταξύ άλλων τράβηξε χωριστούς δρόμους με τον Snik, θεώρησε πως οι συνεργάτες της θέλουν να την πειράξουν λόγω της πρότασης που δέχθηκε για την Επίδαυρο, ενώ πριν από λίγες μέρες στην εκπομπή της είχε αναφερθεί στον... ιδανικό άνδρα.\nΟ λόγος που την έδιωξαν από το Μιλάνο\nΜε αφορμή την εγκυμοσύνη της Gigi Hadid, η Ηλιάνα Παπαγεωργίου θυμήθηκε μια προσωπική της εμπειρία από την εβδομάδα μόδας του Μιλάνου, στην οποία εν τέλει δεν περπάτησε.\nΌπως αποκάλυψε το μοντέλο και παρουσιάστρια, τότε είχε ένα πρόβλημα στο δεξί της πόδι και δεν μπορούσε να περπατήσει καλά και έτσι από την εταιρεία την ενημέρωσαν ότι δεν θα περπατήσει. Μάλιστα εκτός έμεινε και τη δεύτερη χρονιά για «τιμωρία» όπως είπε η ίδια.\n«Δεν ξέραμε ότι η Hadid είναι έγκυος αλλά ξέραμε ότι αν αρρωστήσεις και δεν πας σε fashion week δεν θα χτυπήσει ξανά το τηλέφωνό σου. Εμένα μου είχε τύχει να είμαι στο Μιλάνο που πηγαίνεις κατά βάση γι αυτό, έσπασαν οι μυς στο δεξί μου πόδι, πίσω από το γόνατό μου και ήμουν κουτσή. Το έπαθα από την ταλαιπωρία και τα χιόνια και τις γαλότσες που ήταν πολύ βαριές για τα πόδια μου. Πήγα στο νοσοκομείο, μου έδωσαν κάτι κρέμες και πήγα κουτσαίνοντας στην Blue Marine για να κάνω το σόου. Με έδιωξαν, έπρεπε να κάτσω στο κρεβάτι ενάμιση μήνα. Έχασα το fashion week και την επόμενη σεζόν για τιμωρία», είπε χαρακτηριστικά.


Πώς θα κάνεις τα μαλλιά σου να λάμπουν σαν τον ήλιο; | Douleutaras\nΤι χρειάζονται τα μαλλιά μας για να είναι όμορφα, δυνατά και λαμπερά; Βιταμίνες. Οι μπανάνες, λοιπόν, πλούσιες σε βιταμίνη Α, B, C και Ε, συνιστούν ιδανική συνταγή για να περιποιηθούν ταλαιπωρημένα και αδύναμα μαλλιά. Πώς θα κάνεις τα μαλλιά σου να λάμπουν με μπανάνες; H διαδικασία είναι πολύ εύκολη. Ξεφλούδισε την μπανάνα και άλεσε την έως ότου να μοιάζει με πουρέ. Μπορείς να προσθέσεις και 2-3 σταγόνες από ένα λάδι μαλλιών, αν έχεις εύκαιρο. Άπλωσε το μείγμα στα μαλλιά σου και άφησε το να δράσει για 15 - 20 λεπτά. Θα αισθάνεσαι αμέσως τα μαλλιά σου πιο λεία και απαλά!


Ο Ανάρχας τση Ζάκυθος: Οικονομικά...?\nΣυμφέροντα ανέτρεψαν ..\nΤον Γιώργο Παπανδρέου\nΤώρα πλέων είναι αργά, Συριζόπουλο.\nΑλλά έχει ο καιρός γυρίσματα...?\nΟ Δημήτρης Παπαγγελόπουλος σε χαιρετισμό που απηύθυνε σε ημερίδα για την «Ίδρυση και Λειτουργία Μονάδων Εσωτερικού Ελέγχου στους ΟΤΑ», προκάλεσε ιδιαίτερη αίσθηση όταν ανέφερε ότι διαφθορά και διαπλοκή έριξαν τον Γιώργο Παπανδρέου.\nΣυγκεκριμένα ο αναπληρωτής υπουργός Δικαιοσύνης ανέφερε: «Τι είναι Διαφθορά και Διαπλοκή;\nΣτην πατρίδα μας, οι συνέπειές τους ήταν και είναι καταστροφικές.\nΌχι μόνο προκάλεσαν την οικονομική κρίση και τα δεινά που υφίσταται ο Ελληνικός λαός αλλά προηγουμένως προκάλεσαν κάτι πολύ χειρότερο.\nΜία τεράστια ηθική και πολιτική κρίση.\nΗ οικονομική κρίση θα είχε αποφευχθεί, πιστέψτε με, εάν δεν είχαν εκμαυλιστεί συνειδήσεις και δεν είχε αλλοιωθεί επικίνδυνα το Δημοκρατικό μας πολίτευμα.\nΗ διαφθορά και η διαπλοκή, εκτός όλων των άλλων που έχουν γραφτεί και ειπωθεί, πρακτικά αποτελούν το υπερόπλο των μεγάλων οικονομικών συμφερόντων που το χρησιμοποίησαν στην αρχή, τουλάχιστον, για να αποκτήσουν μερίδιο της πολιτικής εξουσίας που δεν τους ανήκει…\nΕίναι προφανές όμως, ότι όσο μεγαλύτερο μερίδιο πολιτικής εξουσίας αποκτούσαν τα ισχυρά οικονομικά συμφέροντα με την εξαγορά αργυρώνητων πολιτικών, τόσο η πολιτική εξουσία αποδυναμωνόταν και η λαϊκή κυριαρχία επλήττετο και οπισθοχωρούσε…\nΣτον πόλεμο αυτό, τα οικονομικά συμφέροντα χρησιμοποίησαν κάθε δυνατότητα που τους παρείχε η οικονομική και σταδιακά αυξανόμενη πολιτική ισχύς τους».\nΚι ο κ. Παπαγγελόπουλος συνέχισε λέγοντας: «Αλλά η δίψα για εξουσία σε πολλούς ανθρώπους είναι αχαλίνωτη.\nΣτην οικονομική ελίτ- ιδίως στο διεφθαρμένο τμήμα της –είναι και ακόρεστη…\nΔεν τους αρκούσε πλέον η εξωθεσμική και παρασκηνιακή παρέμβαση στην πολιτική ζωή, αλλά επιδιώκουν εμφανώς να αναμιχθούν και να καθορίσουν της πολιτικές εξελίξεις σύμφωνα με τα οικονομικά τους συμφέροντα ερήμην του λαού.\nΑυτό δεν ισχύει μόνο για την πατρίδα μας.\nΗ μάχη είναι τοπική, ο πόλεμος είναι Παγκόσμιος.\nΑν όμως οι επιδιώξεις τους αυτές ευοδωθούν, η Δημοκρατία ουσιαστικά θα καταλυθεί.\nΉδη στην Ελλάδα προάγγελος της Μεταδημοκρατίας την οποία ορισμένοι προσπαθούν να εγκαθιδρύσουν, τη Μεταδημοκρατία που αποτελεί κεκαλυμμένη οικονομική φεουδαρχία, υπήρξε προάγγελος αυτής της κατάστασης επαναλαμβάνω, υπήρξε η ανατροπή δημοκρατικά εκλεγμένου Πρωθυπουργού και της Κυβέρνησής του και η αντικατάστασή του από εξωκοινοβουλευτικό πρόσωπο».\nΟ Δημήτρης Παπαγγελόπουλος υποστήριξε πως «τα σκοτεινά σχέδια των σκοτεινών κύκλων δεν πρόκειται να πραγματοποιηθούν ούτε στην Ελλάδα ούτε πουθενά αλλού.\nΟι λαοί έχουν καταλάβει πλέον και θα αντιδράσουν», ενώ υποστήριξε ακόμη πως «στην Ελλάδα έγινε η μεγάλη επίθεση κατά της Δημοκρατίας.\nΑπό την Ελλάδα θα ξεκινήσει η μεγάλη αντεπίθεση της Δημοκρατίας».\nΣτο σημείο αυτό ο κ. Παπαγγελόπουλος εξήρε την πρόθεση του Αλέξη Τσίπρανα προτείνει στα υπό αναθεώρηση άρθρα του Συντάγματος να μην μπορεί να γίνει Πρωθυπουργός πρόσωπο που δεν είναι μέλος του κοινοβουλίου.\nΑναρτήθηκε από ΖΑΝΤΕ ΤΑΚΗΣ στις 8:48 μ.μ.


Μικρομαγειρέματα από το Γ1 | 12 ΔΗΜΟΤΙΚΟ ΣΧΟΛΕΙΟ ΖΩΓΡΑΦΟΥ\nΜικρομαγειρέματα από το Γ1\nPosted on 29 Ιανουαρίου, 2012 by 12zografou\nΤην Τετάρτη 25-01-2012, οι μαθητές-τριες της Γ1 τάξης, με αφορμή το μάθημα της Γλώσσας «Μικρομαγειρέματα», επιδόθηκαν στη ζαχαροπλαστική.\nΟ χώρος που στήσαμε το εργαστήριό μας ήταν η αίθουσά μας.\nΤα παιδιά χωρισμένα σε δύο ομάδες, έφεραν τα απαιτούμενα υλικά και τηρώντας τους κανόνες υγιεινής φόρεσαν γάντια και ποδιές.\nΕμείς οι μικροί ζαχαροπλάστες με παρέα την «ιδέα της φιλίας», ένα τραγούδι με «ιδέες χαράς» και με τη μόνιμη παρουσία του κουζινοξωτικού «Άνω-Κάτω», φτιάξαμε τις πιο νόστιμες τρουφομπαλίτσες.\nΌταν τελειώσαμε, πέσαμε με τα μούτρα στις σοκολατένιες δημιουργίες μας. Κεράσαμε τους δασκάλους μας και μεταφέραμε στο σπίτι μας εκτός από τις σοκολατένιες λιχουδιές και τα σοκολατένια ρούχα μας για το πλυντήριο.\n« Συμβουλές και εργαλεία για την προστασία των παιδιών και την ενημέρωση των γονέων Ο κύκλος των μουσείων »\nΜπαξεβάνη Βασιλεία, on 30 Ιανουαρίου, 2012 at 8:49 πμ said:\nΠαιδιά ,δοκίμασα τις τρουφομπαλίτσες σας και ήταν καταπληκτικές ,εύγευστες, τραγανές και πολύχρωμες! Να μας ξαναφτιάξετε! Έχετε ταλέντο και φαντασία στη ζαχαροπλαστική. Μπράβο σας!!!!!!


«Εδώ είναι ΟΦΗ!» | ΟΦΗ, OFI :: Gentikoule\nΠοδόσφαιρο —09/11, 12:39\n«Εδώ είναι ΟΦΗ!»\nΤο Gentikoule αποκαλύπτει το παρασκήνιο της αποχώρησης του Σαχσανίδη. Πώς του έδειξε την πόρτα της εξόδου ο Νίκος Αναστόπουλος.\nΣτα δύο χρόνια που βρίσκεται ο «Αναστό» στο Ηράκλειο έχει αποδείξει ότι δεν βάζει τίποτα και κανέναν πάνω από τον ΟΦΗ. Και όποιος βάζει τον εαυτό του πάνω από τον σύλλογο, απλά… αφαιρείται από το σύνολο! Άλλωστε, ο Νίκος Αναστόπουλος είναι σαν «πατρική φιγούρα» για τους ποδοσφαιριστές που δεν είναι τυχαίο ότι όλοι τρέχουν να του αφιερώσουν τα γκολ ενώ πάντα μιλούν με τα καλύτερα λόγια για εκείνον. Ακόμα και στην περίπτωση του Σαχσανίδη, ο «Αναστό» ήταν εκείνος που τον στήριξε όταν δέχτηκε το πιο αστείο γκολ της χρονιάς στο παιχνίδι με την Κέρκυρα. Και φαίνεται ότι ο 22χρονος γκολκίπερ δεν ανταποκρίθηκε ποτέ σε αυτήν την εμπιστοσύνη που του έδειξε ο τεχνικός του ΟΦΗ.\nΤο Gentikoule αποκαλύπτει και φέρνει στο φως το επεισόδιο που αποτέλεσε το «κύκνειο άσμα» του Σαχσανίδη στον ΟΦΗ και το οποίο προκάλεσε ο ίδιος με την συμπεριφορά του απέναντι στην ομάδα αλλά και τους συμπαίκτες του.\nΑς τα πάρουμε όμως τα πράγματα από την αρχή. Ο 22χρονος γκολκίπερ βλέποντας ότι δεν υπολογίζεται από τον Αναστόπουλο (αρκετοί μέσα στον ΟΦΗ κατηγορούν τον Σαχσανιίδη για αδιαφορία) άρχισε να προφασίζεται τραυματισμούς και… ιώσεις! Στον ΟΦΗ βέβαια είχαν καταλάβει ότι απλά ήταν δικαιολογίες ώστε να μην έρχεται στις προπονήσεις. Όπως βέβαια γνωρίζουν ότι την ίδια περίοδο που υποστήριζε ότι ήταν άρρωστος, έκανε… «βολτούλες» στο κέντρο του Ηρακλείου!\nΤο τέλος στην σχέση του ΟΦΗ με τον Σαχσανίδη μπήκε όταν ο Αναστόπουλος αποφάσισε να πάρει πάνω του το θέμα. Συγκεκριμένα, δύο ημέρες πριν φύγει ο Σαχσανίδης από την Κρήτη, ο τεχνικός του ΟΦΗ τον κάλεσε στο γραφείο του στο «Βαρδινογιάννειο» και εκεί… τον άκουσε όλο το αθλητικό κέντρο!\n«Εδώ είναι ΟΦΗ. Κανένας δεν βάζει τον εαυτό του πάνω από την ομάδα. Νομίζεις ότι δεν καταλαβαίνω πως τόσο καιρό προσποιείσαι τον άρρωστο και τον τραυματία;» είπε ο Αναστόπουλος στον Σαχσανίδη.\nΟ «Αναστό» δεν έμεινε μόνο στα λόγια αλλά προχώρησε και στις πράξεις και στην συνέχεια της συζήτησης έδωσε… «υποχρεωτική άδεια» στον Σαχσανίδη για 5 ημέρες (!) λέγοντας του «φύγε και ξαναέλα για προπόνηση την Τρίτη (ενώ μεσολαβούσε το ματς με τον ΠΑΟ την Δευτέρα 29 Οκτωβρίου).\nΕίναι χαρακτηριστικό της έντασης ότι οι φωνές του Αναστόπουλου ακούστηκαν σε όλο το ΒΑΚ και βέβαια έφτασαν στα αυτιά των ποδοσφαιριστών του ΟΦΗ που γνώριζαν τι είχε συμβεί.\nΟ Σαχσανίδης έφυγε από το «Βαρδινογιάννειο» και δύο ημέρες μετά έφυγε από την Κρήτη δίχως να ενημερώσει κανέναν από την ομάδα βάζοντας το τέλος στην σχέση του με τον ΟΦΗ…


ΠΑΤΡΑ: Ένταση και συνθήματα στην συνέλευση του Εργατικού Κέντρου – «Πιάστηκαν στα χέρια» συνδικαλιστές! – Skai Patras\nΠΑΤΡΑ: Ένταση και συνθήματα στην συνέλευση του Εργατικού Κέντρου – «Πιάστηκαν στα χέρια» συνδικαλιστές!\nadmin 21:26 Νοέμβριος 14, 2017\nΕπεισόδια απειλήθηκαν στη γενική συνέλευση του Εργατικού Κέντρου Πατρών, όταν συνδικαλιστικές παρατάξεις προσπάθησαν να αναβάλουν την διαδικασία επικαλούμενες τυπικούς και καταστατικούς λόγους. Ωστόσο το προεδρείο , λόγω ύπαρξης απαρτίας, ξεκίνησε την διαδικασία της εκλογοαπολογιστικής συνέλευσης, με αποτέλεσμα να επικρατήσει χάος στην αίθουσα και συνδικαλιστές, λίγο έλειψε να έρθουν στα χέρια.\nΣωματεία που πρόσκειται στην αντιπολίτευση, κατηγόρησαν την διοίκηση του ΕΚΠ για συνέλευση παρωδία και ζήτησαν αναβολή, απαιτώντας να τους δοθεί το μητρώο μελών για να το ελέγξουν, εκφράζοντας ενστάσεις.\nΗ πρόεδρος Σταυρούλα Παναγοπούλου-Νικολάου και το προεδρείο ξεκίνησαν τη συνέλευση με τον διοικητικό απολογισμό, όμως η διαδικασία ήταν αδύνατον να συνεχιστεί λόγω της έντασης και των συνθημάτων που ακούγονταν στην αίθουσα.